open-index/open-wikipedia-markdown huggingface dataset:
ബോസ്ഫറസ്

യൂറോപ്പിനേയും ഏഷ്യയേയും വേർതിരിക്കുന്ന കടലിടുക്കാണ് **ബോസ്ഫറസ്** (, ) (Bosphorus) ഇസ്താംബൂൾ കടലിടുക്ക് എന്നർത്ഥം വരുന്ന ഇസ്താംബുൾ ബോഗാസി എന്നും അറിയപ്പെടുന്നു. ബോസ്ഫറസ്, ഇസ്താംബുൾ നഗരത്തെ രണ്ടായി വിഭജിക്കുന്നു. യൂറോപ്പിൽ കിടക്കുന്ന ത്രോസ്സും, ഏഷ്യയിൽ കിടക്കുന്ന അനറ്റോളിയയും. വടക്കുളള  കരിങ്കടലിനേയും, തെക്കുളള  മർമറ കടലിനേയും ബന്ധിപ്പിക്കുന്ന കടലിടുക്കു കൂടിയാണ് ബോസ്ഫറസ്.  ബോസ് (പശുക്കുട്ടി), ഫറസ്( നദി താണ്ടൽ) എന്ന രണ്ടു ഗ്രീക്കു പദങ്ങളുടെ സംയുക്തമായ ബോസ്ഫറസ് (പശുക്കുട്ടി താണ്ടിയ നദി) ഗ്രീക്കു പുരാണവുമായി ബന്ധപ്പെട്ടു കിടക്കുന്നു.സ്യൂസിന്റെ അഭിശപ്തയായ പ്രണയിനി അയോ പശുക്കുട്ടിയായി  യൂറോപ്പു ഭാഗത്തു കുറേക്കാലം അലഞ്ഞു തിരിഞ്ഞെന്നും, പിന്നീട്  കടലിടുക്കു ചാടി   ഏഷ്യയിലേക്കു രക്ഷപ്പെട്ടെന്നും   കഥ.

## ഭൂമിശാസ്ത്രം
ലോകത്തിലെ ഏറ്റവും വീതി കുറഞ്ഞ കടലിടുക്കാണ് ബോസ്ഫറസ്. 31 കിലോമീറ്റർ നീളമുളള ബോസ്ഫറസിന്റെ ഏറ്റവും കൂടിയ വീതി 3.3 കി.മിയും, ഏറ്റവും കുറഞ്ഞ വീതി 0.7 കിലോ മീറ്ററുമാണ്. വളവുതിരിവുകൾ കടലിടുക്കിലൂടെയുളള പ്രയാണം വിഷമകരമാക്കിത്തീർക്കുന്നു. ആഴം 35-125 മീറ്റർ വരെ കാണും. ബോസ്ഫറസിന്റെ ഉത്പത്തിയെപ്പറ്റി,  വിവിധാഭിപ്രായങ്ങളാണ് ഭൂഗർഭശാസ്ത്രജ്ഞന്മാർക്കുളളത്.ക്രി.മു. 5600-ൽ മദ്ധ്യധരണ്യാഴിയിലുണ്ടായ വെളളപ്പൊക്കം കരഭേദിച്ചു്    കരിങ്കടലിലേക്കുളള വഴിയുണ്ടാക്കിയതാണെന്നും അതല്ല 10,000 വർഷങ്ങൾക്കു മുമ്പു തന്നെ കരിങ്കടലിൽ നിന്ന് മദ്ധ്യധരണ്യാഴിയിലേക്ക് വെളളം ഒഴുകിയിരുന്നെന്നും വിരുദ്ധാഭിപ്രായങ്ങളുണ്ട്.,  

## ചരിത്രം
സാമ്രാജ്യത്തിന്റെ ഭദ്രത ഉറപ്പു വരുത്താനായി  ബൈസന്റിനിയൻ ചക്രവർത്തിമാരും ഓട്ടോമാൻ സുൽത്താന്മാരും  ബോസ്ഫറസ്സിന്റെ ഇരുകരകളിലും കോട്ടകൾ പണിതു. ആനഡോലു ഹിസാരി (1393), റുമേലി ഹിസാരി (1451).കടലിടുക്കിന്റെ അന്താരാഷ്ട്രീയ വാണിജ്യ,രാഷ്ട്രീയ പ്രാധാന്യങ്ങൾക്ക് മുൻ തൂക്കും നല്കുന്ന     മോൺട്രോ ഉടമ്പടി 1936-ലാണ് നിലവിൽ വന്നത്.  ഇതിനു പിന്നീടു പലേ ഭേദഗതികളും ഉണ്ടായി.ബോസ്ഫറസിലൂടെയുളള  വർ ദ്ധിച്ചു വരുന്ന കപ്പൽ ഗതാഗതം അന്തരീക്ഷ മാലിന്യവും പരിസരമാലിന്യവും വർദ്ധിക്കാനും കാരണമാകുന്നു.
## പാലങ്ങൾ
യൂറോപ്യൻ ഏഷ്യൻ ഭാഗങ്ങളെ തമ്മിൽ ബന്ധിപ്പിക്കുന്ന രണ്ടു തൂക്കു പാലങ്ങളുണ്ട് (suspension bridges). 1973-ൽ  നിർമ്മാണം പൂർത്തിയാക്കിയ ബോസ്ഫറസ് പാലവും ( ഒരു കിമി. നീളം 33 മീറ്റർ വീതി), 1988-ൽ പൂർത്തിയാക്കിയ  ഫതേ സുൽത്താൻ മഹ്മദ് പാലവും(ഒരു കി.മി നീളം, 39 മീ വീതി  ).

## ബോസ്ഫറസ് റെയിൽവേ തുരങ്കം
ഇസ്താംബുൾ നഗരത്തിന്റെ  ഏഷ്യൻ - യൂറോപ്യൻ തീരങ്ങളെ തമ്മിൽ  ബന്ധിപ്പിക്കുന്നതാണ് ഈ അത്യഗാധ റെയിൽവേ തുരങ്കം. 13.6 കിലോമീറ്റർ നീളമുള്ള ഇതിൽ 1.4 കിലോമീറ്റർ 60 മീറ്റർ ആഴത്തിൽ കടലിനടിയിൽ കൂടിയാണ്. ഒട്ടോമൻ സുൽത്താൻ അബ്ദുൽ മജീദ് 150 കൊല്ലം മുമ്പ് വിഭാവന ചെയ്തിരുന്നതാണ് ഇസ്താംബുൾ നഗര ഭാഗങ്ങളെ ബന്ധിപ്പിക്കുന്ന കടൽ  തുരങ്ക പദ്ധതി. 400 കോടി ഡോളറിന്റേതാണ് ഈ തുരങ്ക പദ്ധതി. 
## ബോട്ടു യാത്ര
ബോസ്ഫറസിലൂടെയുളള ബോട്ടു യാത്ര വിനോദ സഞ്ചാരികൾക്കായുളള പരിപാടികളിലെ മുഖ്യ ഇനമാണ്. 
## അവലംബം

വർഗ്ഗം:തുർക്കി
വർഗ്ഗം:കടലിടുക്കുകൾ
വർഗ്ഗം:മെഡിറ്ററേനിയനിലെ കടലിടുക്കുകൾ
നാന

ഫ്രഞ്ച് സാഹിത്യകാരനായ എമിൽ സോള രചിച്ച കൃതിയാണ് നാന.1880 ലാണ് ഈ കൃതി പൂർത്തിയാക്കപ്പെട്ടത്.എമിൽ സോളയുടെ ഏറ്റവും  അധികം  വായിയ്ക്കപ്പെട്ടിട്ടുള്ള കൃതിയും,വിമർശിയ്ക്കപ്പെട്ടിട്ടുള്ള കൃതിയും  'നാന'യാണെന്നു നിരീക്ഷിയ്ക്കപ്പെട്ടിട്ടുണ്ട്
## പ്രധാന കഥാപാത്രങ്ങൾ
*നാന
*ഫോണ്ടേയ്ൻ
*മുഫാ പ്രഭു
*ഫിലിപ്പ് യുഗോ
*റോസ് 
## അവലംബം

 

.

വർഗ്ഗം:ഫ്രഞ്ച് നോവലുകൾ
പി.എ. തോമസ്

ഒരു മലയാളചലച്ചിത്രസംവിധായകനും നിർമ്മാതാവുമാണ് **പി.എ. തോമസ്**.

## ജീവിതരേഖ
ഞാറയ്ക്കൽ പുത്തനങ്ങാടി കുടുംബത്തിൽ പി.ജെ. എബ്രഹാമിന്റെയും മറിയാമ്മയുടെയും പുത്രനയി 1922 മാർച്ച് 22-ന് പി.എ. തോമസ് ജനിച്ചു. ഇന്റർമെഡിയറ്റ് പാസായ തോമസ് വിദ്യ അഭ്യസിക്കുമ്പോൾതന്നെ നല്ലസ്പോട്സുമാൻ, നല്ലനടൻ, നല്ലഗായകൻ എന്നീ നിലകളിലെല്ലാം പ്രസിദ്ധനായിരുന്നു. വിദ്യാഭ്യാസം തുടരാതെ ഇദ്ദേഹം നേരേ നാടക രംഗത്തു പ്രവേശിച്ചു.  തോമസ് കേരള കലാസമിതി  എന്ന പേരിൽ സ്വന്തമായി ഒരു നാടകസംഘം രൂപീകരിച്ച് അനവധി നാടകങ്ങൾ അവതരിപ്പിച്ചു.

## സിനിമ പ്രവേശനം
1951-ൽ പ്രസന്ന എന്ന മലയാളചലച്ചിത്രത്തിൽ അഭിനയിച്ചുകൊണ്ട് സിനിമയിലേക്കു കടന്നു വന്നു. തോമസ് പിക്ചേഴ്സ് എന്ന നിർമ്മാണ കമ്പനി സ്ഥാപിച്ച് സിനിമകൾ നിർമിച്ചു. *ശ്രീകോവിൽ*, *ജിവിക്കാൻ അനുവദിക്കുക* എന്നീ ചിത്രങ്ങൾ സംവിധാനം ചെയ്യുകയും ചെയ്തിട്ടുണ്ട്. ഇദ്ദേഹത്തിന്റെ സഹധർമിണിയാണ് റോസ്.

## സിനിമകൾ

### സംവിധാനം

* ശ്രീകോവിൽ (1962)
* ഒരാൾ കൂടി കള്ളനായി (1964)
* കുടുംബിനി (1964)
* ഭൂമിയിലെ മാലാഖ (1965)
* പോർട്ടർ കുഞ്ഞാലി (1965)
* കായംകുളം കൊച്ചുണ്ണി (1966)
* കള്ളിപ്പെണ്ണ് (1966)
* സ്റ്റേഷൻ മാസ്റ്റർ (1966)
* ജീവിക്കാൻ അനുവദിക്കൂ (1967)
* പാവപ്പെട്ടവൾ (1967)
* പോസ്റ്റ്മാൻ (1967)
* മാടത്തരുവി (1967)
* സഹധർമ്മിണി (1967)
* തലൈവൻ (1970) (Tamil)
* ജീസസ് (1973)
* തോമാശ്ലീഹ (1975)

### നടനം

* പ്രസന്ന (1950)
* വനമാല (1951)
* കാഞ്ചന (1952)
* മനസാക്ഷി (1954)
* തസ്ക്കരവീരൻ (1957)
* ചതുരംഗം (1959)
* നാടോടികൾ (1959)
* മുടിയനായ പുത്രൻ (1961)
* ശ്രീകോവിൽ (1962)
* വേലുത്തമ്പി ദളവ (1962)
* ഒരാൾ കൂടി കള്ളനായി (1964)
* കുടുംബിനി (1964)
* കല്ല്യാണ ഫോട്ടോ (1964)
* തച്ചോളി ഒതേനൻ (1964)
* പോർട്ടർ കുഞ്ഞാലി (1965)
* അരുത് (1976)
* നിഴൽ മൂടിയ നിറങ്ങൾ (1983)

### നിർമ്മാണം

* ഒരാൾ കൂടി കള്ളനായി (1964)
* കുടുംബിനി (1964)
* ഭൂമിയിലെ മാലാഖ (1965)
* പോർട്ടർ കുഞ്ഞാലി (1965)
* കള്ളിപ്പെണ്ണ് (1966)
* സ്റ്റേഷൻ മാസ്റ്റർ (1966)
* പോസ്റ്റ്മാൻ (1967)
* മാടത്തരുവി (1967)
* സഹധർമ്മിണി (1967)
* തോമാശ്ലീഹ (1975)
* നിഴൽ മൂടിയ നിറങ്ങൾ (1983)

### തിരക്കഥ

* പോസ്റ്റ്മാൻ (1967)
* ജീസസ് (1973)
* അനുരാഗം (2002)

### കഥ

* കള്ളിപ്പെണ്ണ് (1966)
* പോസ്റ്റ്മാൻ (1967)
* സഹധർമ്മിണി (1967)

### സംഭാഷണം

* അനുരാഗം (2002)

## അവലംബം

വർഗ്ഗം:1922-ൽ ജനിച്ചവർ
വർഗ്ഗം:മാർച്ച് 22-ന് ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്രനിർമ്മാതാക്കൾ
അമ്പനാടൻ മലനിരകൾ

കൊല്ലം ജില്ലയിലെ പുനലൂരിൽ നിന്ന് ഏകദേശം 40 കിലോമീറ്റർ അകലെയാണ് **അമ്പനാടൻ മലനിരകൾ** സ്ഥിതിചെയ്യുന്നത്. മൂന്നാറിനെ വെല്ലുന്ന പ്രകൃതിഭംഗിയും തണുപ്പുമുള്ള മലനിരകളാണിത്. ട്രാവൻകൂർ റബ്ബർ ആൻഡ്‌ ടീ ലിമിറ്റഡിൻറെ അധീനതയിലാണ് ഇപ്പോൾ ഇവിടം. കൊല്ലം ജില്ലയിലെ ഏക തേയിലമേഖലയാണിത്.  

## പ്രത്യേകതകൾ
കിഴക്ക് കോട്ടകെട്ടിയ പോലെ സഹ്യപർവ്വതം, ഒരു വശത്ത് അച്ചൻകോവിൽകാട്, മൂന്നു കുളങ്ങൾ, വ്യൂപോയിന്റുകൾ, കുടമുട്ടി വെള്ളച്ചാട്ടം, പെഡൽബോട്ടിങ്, 1920-കളിൽബ്രിട്ടീഷ്‌കാർ പണിത ബംഗ്ലാവുകൾ ഇപ്പോഴും ഇവിടെ കേടുപാടുകൾ കൂടാതെ ഉണ്ട്. ജാതിക്ക ഓറഞ്ച്,സപ്പോട്ട എന്നീ മരങ്ങളാണ് ഇവിടുത്തെ  തേയിലചെടിയുടെ കൂട്ടുമരങ്ങൾ. സസ്യസമ്പത്ത് നിറഞ്ഞ ഇവിടുത്തെ വെള്ളചാട്ടത്തിൽ കുളിക്കാനും, ട്രക്കിങ്ങിനുമുള്ള സൗകര്യമുണ്ട്. ബ്രിട്ടീഷുകാരുടെ കാലത്ത് സ്ഥാപിച്ച അമ്പനാട് എസ്റ്റേറ്റിൽ അന്നത്തെ തേയില ഫാക്ടറി ഇപ്പോഴുമുണ്ട്. ബ്രിട്ടീഷ് മെഷിനറി തന്നെ ഇപ്പോഴും. 

## ഇതും കാണുക
* കൊല്ലം ജില്ലയിലെ വിനോദസഞ്ചാരകേന്ദ്രങ്ങളുടെ പട്ടിക

## അവലംബം


വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
ആലപ്പുഴ റോമൻ കത്തോലിക്കാ രൂപത

റോമൻ കത്തോലിക്കാസഭയുടെ കീഴിൽ ആലപ്പുഴ ആസ്ഥാനമാക്കിയുള്ള രൂപതയാണ് **ആലപ്പുഴ രൂപത**. റോമൻ കത്തോലിക്കാസഭയുടെ ഔദ്യോഗിക കുർബാനക്രമമായ  ലത്തീൻ ആരാധനാക്രമമാണ് ഇവിടെ പിന്തുടരുന്നത്. ഡോ.ജയിംസ് ആനാപറമ്പിൽ ആണ് നിലവിലുള്ള രൂപതാ മെത്രാൻ. 

1952 ജൂൺ 19നു കൊച്ചി രൂപത വിഭജിച്ചാണ്, ആലപ്പുഴ രൂപത രൂപീകരിച്ചത്. ഡോ. മൈക്കിൾ ആറാട്ടുകുളം ആയിരുന്നു പ്രഥമമെത്രാൻ. 2004 ജൂൺ 17 വരെ വരാപ്പുഴ അതിരൂപതയുടെ കീഴിലായിരുന്ന ആലപ്പുഴരൂപത പിന്നീട്, തിരുവനന്തപുരം അതിരൂപതയുടെ ഭാഗമാക്കി.
**ആലപ്പുഴരൂപതയുടെ പ്രധാനപ്പെട്ട  തീർത്ഥാടന ദേവാലയങ്ങൾ ഇവയാണ്.** 

# അർത്തുങ്കൽ ബസിലിക്ക അർത്തുങ്കൽ (വി. സെബാസ്ത്യനോസിന്റെ തീർത്ഥാടന പള്ളി ).  
# തുമ്പോളിപ്പള്ളി തുമ്പോളി (ദൈവമാതാവിന്റെ മരിയൻ തീർത്ഥാടന കേന്ദ്രം).
# തിരുമുഖ തീർത്ഥാടന കേന്ദ്രം 
(ഫോർട്ട് കൊച്ചി വെളിയിൽ)

## ആലപ്പുഴ രൂപതയിലെ മെത്രാൻമാർ

## സാമൂഹിക പ്രവർത്തനങ്ങൾ
രൂപതയുടെ നേതൃത്വത്തിൽ നിരവധി സാമൂഹിക പ്രവർത്തനങ്ങൾ നടത്തപ്പെടുന്നു. വീടുകളോട് ചേർന്ന് മഴവെള്ള സംഭരണികൾ നിർമ്മിക്കുക എന്ന ആശയം കേരളത്തിൽ ആദ്യമായി നടപ്പിലാക്കിയത് ആലപ്പുഴ രൂപതയുടെ നേതൃത്വത്തിലാണ്.

## സ്ഥാപനങ്ങൾ
**<u>സെൻറ് ആൻറണീസ് ഓർഫണേജ്:</u>** ആലപ്പുഴരൂപതയുടെ നേതൃത്വത്തിൽ സ്ഥാപിച്ച അനാഥാലയമാണ് ആലപ്പുഴ രൂപതാ ആസ്ഥാനമായ മൗണ്ട് കാർമ്മൽ കത്തീഡ്രലിന് എതിർവശമായി സ്ഥിതിചെയ്യുന്ന സെൻറ് ആൻറണീസ് ഓർഫണേജ് . ആലപ്പുഴയുടെ വല്ല്യച്ചൻ എന്നറിയപ്പെടുന്ന ദൈവദാസൻ മോൺസിഞ്ഞോർ റെയ്നോൾഡ്സ് പുരയ്ക്കലിന്റെയും ആലപ്പുഴരൂപതയുടെ പ്രഥമമെത്രാനായിരുന്ന ഡോ. മൈക്കിൾ ആറാട്ടുകുളത്തിന്റെ നേതൃത്വത്തിൽ പടുത്തുയർത്തിയ സ്ഥാപനത്തിൽനിന്ന് പതിനായിരക്കണക്കിന് അനാഥബാലന്മാർ ലോകത്തിന്റെ വിവിധഭാഗങ്ങളിൽ ഇന്നു ജോലിചെയ്യുന്നു.

## അവലംബം

* http://www.kcbcsite.com/kcbc_diocese_alleppey.htm 
## പുറത്തേക്കുള്ള കണ്ണികൾ
* ഔദ്യോഗിക വെബ്‌സൈറ്റ് 

വർഗ്ഗം:ലത്തീൻ കത്തോലിക്കാ സഭയിലെ രൂപതകൾ
തെറിച്ച പെണ്ണ്

പുരുഷന്റെ പ്രകൃതവും സ്വഭാവവും പൌരുഷവും ജീവിത ശൈലിയിൽ പ്രകടിപ്പിക്കുന്ന പെണ്ണുങ്ങളെയാണ് തെറിച്ച പെണ്ണ് (Tomboy) അല്ലെങ്കിൽ ആണത്തമുള്ള പെണ്ണ് എന്നതു കൊണ്ട് വിവക്ഷിക്കുന്നത്.

ഇവരുടെ ജീവിതത്തിൽ സ്ത്രീകളിൽ പൊതുവെ കാണപ്പെടുന്ന സ്ത്രീസഹജമായ പ്രകൃതങ്ങൾ കുറവായിരിക്കും. സാമൂഹിക ഇടപെടൽ രംഗത്തും ഈ സ്വഭാവം പ്രകടമായിരിക്കും.

## അവലംബം

വർഗ്ഗം:സ്ത്രീകൾ
ഇഷ ഖരെ

2013 ലെ  ഇന്റൽ   ഇന്റർനാഷണൽ യങ് സയൻറിസ്റ്റ് പുരസ്കാരം  നേടിയ ഇന്ത്യൻ വംശജയാണു് **ഇഷ ഖരെ**. മൊബൈൽ ഫോണുകൾ മുതൽ വൈദ്യുത കാറുകൾ വരെ ബാറ്ററി ചാർജ്ജ് വേണ്ട എല്ലാ ഉപകരണങ്ങൾക്കുമുള്ള ബാറ്ററികൾ വളരെ കുറഞ്ഞ സമയം (ഇരുപതു സെക്കൻറ്) കൊണ്ട്  ചാർജ്ജ് ചെയ്യുവാൻ പറ്റുന്ന സൂപ്പർകപ്പാസിറ്റർ വികസിപ്പിച്ചതിനാണ് അമ്പതിനായിരം ഡോളറും   പ്രശസ്തി പത്രവും അടങ്ങുന്ന അവാർഡ് ഇഷയ്ക്ക് ലഭിച്ചതു്. 2013 മെയ് 17നു ഫീനിക്സിൽ വച്ച് നടന്ന ഇന്റൽ ഇന്റർനാഷണൽ സയൻസ് ആൻഡ് ടെക്നോളജി ഫെയറിൽ വച്ച് ഇഷ അവാർഡ് ഏറ്റുവാങ്ങി.

## അവലംബം

## പുറത്തേക്കുള്ള കണ്ണികൾ

*മാതൃഭൂമി 
*യുട്യൂബ്
*ഇൻറർനാഷണൽ ബിസിനസ് ടൈംസ്
*The Huffington Post
*NBC news

വർഗ്ഗം:ശാസ്ത്രജ്ഞർ‏‎
വർഗ്ഗം:ശാസ്ത്രജ്ഞർ - അപൂർണ്ണലേഖനങ്ങൾ‏‎
വർഗ്ഗം:ശാസ്ത്ര ഉപകരണ നിർമ്മാതാക്കൾ
വർഗ്ഗം:ഇന്ത്യൻ ശാസ്ത്രജ്ഞർ
വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:1995-ൽ ജനിച്ചവർ
പറവപ്പരൽ

കേരളത്തിലെ പുഴകളിൽ പ്രധാനമായും ഒഴുക്ക് കുറഞ്ഞ പ്രദേശങ്ങളിൽ കണ്ടുവരുന്ന ഒരു ശുദ്ധജലമത്സ്യമാണ് **പറവപ്പരൽ**. . 1867ൽ ഫ്രാൻസിസ് ഡേ എന്ന മത്സ്യനിരീക്ഷകൻ തൃശ്ശൂരിൽനിന്നാണ് ഇവയെ ആദ്യമായി കണ്ടെത്തിയത്. മലബാറിൽ നിന്നുമുള്ള മത്സ്യം എന്ന അർഥത്തിൽ മലബാറിക്കസ് എന്ന ശാസ്ത്രനാമം ഫ്രാൻസിസ് ഡേ നൽകി. ശരീരം ഉരുണ്ടതും നീണ്ടതുമാണ്. ചെതുമ്പലുകൾക്ക് വലിപ്പമുണ്ട്.  പാർശ്വരേഖയില്ല. മുതുകുവശം പച്ച കലർന്ന തവിട്ടുനിറമാണ്. പരമാവധി വലിപ്പം 12.5 സെന്റിമീറ്റർ. അലങ്കാരമത്സ്യമായി ഉപയോഗിക്കുന്ന ഇരിനമാണിത്.

## അവലംബം
*http://www.fishbase.org/summary/Esomus-malabaricus.html

വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:പരലുകൾ
വർഗ്ഗം:അലങ്കാരമത്സ്യങ്ങൾ
ഇമ്മാനുവൽ (ചലച്ചിത്രം)

ലാൽ ജോസിന്റെ സംവിധാനത്തിൽ 2013 ഏപ്രിലിൽ പുറത്തിറങ്ങിയ ഒരു മലയാളചലച്ചിത്രമാണ് **ഇമ്മാനുവൽ**. മമ്മൂട്ടി, ഫഹദ് ഫാസിൽ, റീനു മാത്യൂസ് എന്നിവർ പ്രധാന വേഷങ്ങളിൽ അഭിനയിച്ച ഈ ചലച്ചിത്രം നിർമിച്ചത് എസ്. ജോർജ്ജാണ്. അഫ്സൽ യൂസഫാണ് ഈ ചിത്രത്തിലെ ഗാനങ്ങൾ ചിട്ടപ്പെടുത്തിയത്. ഈ ചലച്ചിത്രം സാമ്പത്തികമായി മികച്ച വിജയം നേടി.
## അഭിനേതാക്കൾ
* മമ്മൂട്ടി - ഇമ്മാനുവൽ
* ഫഹദ് ഫാസിൽ - ജീവൻ രാജ്
* റിനു മാത്യൂസ് - ആനി
* സുകുമാരി - ഖദീജുമ്മ
* സലിം കുമാർ - സുകു
* ഗിന്നസ് പക്രു - കവി ശിവൻ
* സുനിൽ സുകത
* രമേഷ് പിഷാരടി
* പി. ബാലചന്ദ്രൻ
* ബിജുക്കുട്ടൻ
* ദേവി അജിത്ത്
* ബാലചന്ദ്രൻ ചുള്ളിക്കാട്
* മുകേഷ്
* ദേവൻ - കുമാരൻ / കുവൈത്ത് കുമാരൻ
* മുക്ത ജോർജ്ജ് - ജെന്നിഫർ
* അനിൽ മുരളി

## അവലംബം

## പുറംകണ്ണികൾ

* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
ഹമൂസ്

മധ്യേഷ്യയിലും അറബ് നാടുകളിലും പ്രചാരത്തിലുള്ള ഒരു ഭക്ഷണവിഭവമാണ് **ഹമൂസ്**. പ്രധാന ഭക്ഷണമായ ഹുബ്ബൂസുമായി ചേർത്ത് കഴിക്കുന്ന ഹമൂസ്,കടലയരച്ചത്,എള്ളരച്ചത് (തഹിനി),ഒലിവെണ്ണ,ചെറുനാരങ്ങ നീര്,വെളുത്തുള്ളി,ഉപ്പ് എന്നിവ ചേർത്താണ് തയ്യാറാക്കുന്നത്.മധ്യേഷ്യയിലും തുർക്കി,വടക്കേ അമേരിക്ക,മൊറോക്കൊ,സൗദി അറേബ്യ തുടങ്ങിയ നാടുകളിലും ഇന്ന് ഹമൂസ് ജനപ്രിയ ഭക്ഷണമാണ്. 

## പേരിന് പിന്നിൽ
കടല (ചിക്ക്പീസ്) എന്നർഥം വരുന്ന ഹമൂസ് ഒരു അറബി പദമാണ്. ഖുബുസുമായി കഴിക്കുന്നതിനു ഹമൂസിനോട് കൂടി തഹിനയും ചേർക്കുന്നു. അതിനാൽ ഈ വിഭവത്തിന് അറബിയിൽ ശരിയായി പറയുന്നത് ഹമൂസും തഹിനയും (ഹമൂസ് ബിൽ തഹിന) എന്നാണ്. എള്ള് അരച്ച് ഉണ്ടാക്കുന്നതാണ് തഹിന.

## അന്താരാഷ്ട്ര ഹമൂസ് ദിനം
മെയ് 13-ാം തീയതി അന്താരാഷ്ട്ര ഹമൂസ് ദിനമായി ആചരിക്കുന്നു.
വർഗ്ഗം:അറേബ്യൻ പാചകം
വർഗ്ഗം:മധ്യേഷ്യൻ പാചകം
കാട്ടശോകം

തെക്കെപശ്ചിമഘട്ടതദ്ദേശവാസിയായ ഒരു ചെറുമരമാണ് രക്തപുഷ്പം എന്നും അറിയപ്പെടുന്ന കാട്ടശോകം.. 10 മീറ്ററോളം ഉയരം വയ്ക്കും. 200 - 800 മീറ്ററിനിടയ്ക്കുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. സസ്യങ്ങളും ജന്തുക്കളും തമ്മിലുള്ള Mutualism (biology) എന്ന പ്രതിഭാസത്തിന് ഉദാഹരണമാണ് ഈ ചെടിയിലെ പരാഗണത്തിന് ഉറുമ്പുകൾ സഹായിക്കുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
മലമരോട്ടി

തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **മലങ്കുമ്മട്ടി** അഥവാ **മലമരോട്ടി**. . 15 മീറ്റർ വരെ ഉയരം വയ്ക്കും. 1000 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ അപൂർവ്വമായി കാണുന്നു. ഈ മരം ഔഷധമായും എണ്ണയായും സാമ്പത്തിക പ്രാധാന്യമുള്ളതാണ്. മുതുക്കുഴിവയലിലാണ് ഈ മരം ഏറ്റവും കൂടുതലുള്ളത്. കൊടയാർ ജലവൈദ്യുതപദ്ധതിക്കായും തോട്ടവിളകൾക്കായും വൻതോതിൽ മരം നശിപ്പിച്ചതും ഇവയുടെ കായകൾ അമിതമായും ശേഖരിച്ചത് മലമരോട്ടിയെ വംശനാശഭീഷണിയിലാക്കി.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഹിഡ്നോകാർപ്പസ്
കരിമ്പാല (Isonandra perrottetiana)

തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കരിമ്പാല. . 15 മീറ്ററോളം ഉയരം വയ്ക്കും. 1300 മീറ്റർ മുത 2000 മീറ്റർ വരെയുള്ള നിത്യഹരിതവനങ്ങളിൽ ആണു കാണുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ചുട്ടിപ്പറവപ്പരൽ

കേരളത്തിലെ പുഴകളിൽ ഒഴുക്കുകുറഞ്ഞ ഭാഗങ്ങളിൽ തീരങ്ങളോട് ചേർന്ന് കണ്ടുവരുന്ന ഒരു മത്സ്യമാണ് **ചുട്ടിപറവപ്പരൽ** (Indian Flying Barb) . മദ്ധ്യകേരളത്തിലും വടക്കൻ കേരളത്തിലുമാണ് ഈ മത്സ്യത്തെ കൂടുതലും കണ്ടുവരുന്നത്. ഉരുണ്ട് നീണ്ടതാണ് ശരീരം. ഒലീവ് നിറമാണ് മുതുകിന്. പച്ചകലർന്ന തവിട്ടുനിറം പാർശ്വങ്ങൾക്ക്. ഇതിനിടയിൽ മഴവിൽ നിറത്തിലുള്ള കുത്തുകളുണ്ട്. വെള്ള നിറമാണ് ഉദരഭാഗത്തിന്. കാൽച്ചിറകിന് ചുവന്ന നിറം. മറ്റു ചിറകുകൾക്ക് പ്രത്യേക നിറങ്ങളൊന്നുമില്ല. പരമാവധി നീളം 15 സെന്റിമീറ്റർ. മൂന്ന് മുതൽ 5 വർഷം വരെ ജീവിയ്ക്കുന്നു. 

## അവലംബം

*www.fishbase.org/summary/SpeciesSummary.php?id=5150
* Abstract of Fang, F., 2003. Phylogenetic analysis of the Asian cyprinid genus Danio (telesotei, Cyprinidae).. Copeia (4):714-728.

വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:പരലുകൾ
വർഗ്ഗം:അലങ്കാരമത്സ്യങ്ങൾ
ഇരുമ്പുറപ്പി

തെക്കെപശ്ചിമഘട്ടതദ്ദേശവാസിയായ ഒരു ചെറുമരമാണ് ഇരുമ്പുറപ്പി. . 5 മീറ്ററോളം ഉയരം വയ്ക്കും. 800 മുതൽ 2400 മീറ്റർ വരെ ഉയരമുള്ള നിത്യഹരിതവനങ്ങളുടെ അതിരുകളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഇക്സോറ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
ക്രാന്തി രേഡ്കർ

അറിയപ്പെടുന്ന മറാത്തി, ഹിന്ദി ചലച്ചിത്ര - നാടക അഭിനേത്രിയാണ് **ക്രാന്തി രേഡ്കർ**(ജനനം :). ടെലിവിഷൻ രംഗത്തും സജീവമാണ്.
## ജീവിതരേഖ
മുംബൈയിലെ പഠനകാലത്തേ നാടക അരങ്ങിൽ സജീവസാന്നിധ്യമായിരുന്നു. 'സൂൻ അസവി ആഷി' എന്ന മറാത്തി ചിത്രമായിരുന്നു ആദ്യ സിനിമ.   പ്രകാശ് ഝായുടെ 'ഗംഗാജലിലെ' വേഷത്തോടെ ശ്രദ്ധിക്കപ്പെട്ടു. 2006ൽ പുറത്തിറങ്ങിയ 'ജത്ര'യിലെ കൊംബ്ടി പാംലി... മസാല ഗാനരംഗം ക്രാന്തിയെ പ്രശസ്തയാക്കി.
## വിവാദം
ഐ.പി.എൽ ക്രിക്കറ്റിലെ വാതുവെപ്പ് കേസിൽ അറസ്റ്റിലാകുമ്പോൾ ശ്രീശാന്തിനൊപ്പം ഉണ്ടായിരുന്നെന്നു മാധ്യമങ്ങളിൽ റിപ്പോർട്ട് വരികയും ക്രാന്തി അത് നിഷേധിക്കുകയും ചെയ്തിരുന്നു.

## അവലംബം


വർഗ്ഗം:മറാഠി ചലച്ചിത്ര നടിമാർ
കുട്ടിക്കുപ്പായം

ജയമാരുതി പ്രൊഡക്ഷൻസിന്റ് ആദ്യചിത്രമായി ടി.ഇ. വാസുദേവൻ അവതരിപ്പിച്ച മലയാളചലച്ചിത്രമാണ് **കുട്ടിക്കുപ്പായം**.  ഫിലോമിന ആദ്യമായി അഭിനയിച്ച ചിത്രമാണിതെന്ന പ്രത്യേകതയും ഉണ്ടിതിന്.  അസോസ്സിയേറ്റഡ് പിക്ചേഴ്സിന് വിതരണാവകാശം ഉണ്ടായിരുന്ന കുട്ടിക്കുപ്പായം 1964 ഫെബ്രുവരി 22-ന് പ്രദർശിപ്പിച്ചു തുടങ്ങി.

## അഭിനേതാക്കൾ
*പ്രേം നസീർ
*മധു
*അടൂർ ഭാസി
*നിലമ്പൂർ ആയിഷ
*ഷീല 
*ഫിലോമിന
*ശാന്താദേവി
*അംബിക
*ഹാജി അബ്ദുൾറഹിമാൻ
*മുരളി സീനിയർ
*പാർവതി
*ബഹദൂർ

## പിന്നണിഗായകർ
*എ.പി. കോമള
*ഗോമതി
*കെ.പി. ഉദയഭാനു
*എൽ.ആർ. ഈശ്വരി
*എം.എസ്. ബാബുരാജ്
*പി. ലീല
*പി.ബി. ശ്രീനിവാസ്
*ഉത്തമൻ.

## അണിയറ പ്രവർത്തകർ
*സംവിധായകൻ - എം. കൃഷ്ണൻ നായർ
*ഗാനരചന - പി. ഭാസ്കരൻ
*സംഗീതം - എം.എസ്. ബാബുരാജ്
*ഛായാഗ്രഹണം - സി.ജെ. മോഹൻ
*നൃത്തസംവിധാനം - കൃഷ്ണരാജ്
*കലാസംവിധാനം - ആർ.ബി.എസ്. മണി
*ചിത്രസംയോജനം - ടി.ആർ. ശ്രീനിവാസ്

## അവലബം

## പുറത്തേക്കുള്ള കണ്ണികൾ
*ഇന്റ്ർനെറ്റ് മൂവി ഡേറ്റാ ബേസിൽ നിന്ന് കുട്ടിക്കുപ്പായം
*യുറ്റ്യൂബിൽ ചലച്ചിത്രം കുട്ടിക്കുപ്പായം

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ആറ്റു കണഞ്ഞോൻ

കേരളത്തിൽ അപൂർവ്വമായി മാത്രം കണ്ടുവരുന്ന ഒരു മത്സ്യമാണ് **ആറ്റു കണഞ്ഞോൻ**. . ഇന്ത്യയിലും ശ്രീലങ്കയിലുമായിട്ടാണ് ഈ മത്സ്യം പ്രധാനമായും വിതരണം ചെയ്യപ്പെട്ടിരിക്കുന്നത്.

## അവലംബം
*

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
ലോക ജൈവവൈവിധ്യദിനം

എല്ലാ വർഷവും മേയ് 22നാണ് ഐക്യരാഷ്ട്രയുടെ ആഭിമുഖ്യത്തിൽ അന്താരാഷ്ട്ര ജൈവവൈവിധ്യ ദിനമായി (ലോക ജൈവവൈവിധ്യദിനം) ആചരിക്കുന്നത്.

യു എൻ അസംബ്ലിയുടെ രണ്ടാം കമ്മറ്റി മുൻകൈ എടുത്ത് 1993മുതൽ 2000 വരെ ഡിസംബർ 29നു് നടത്തപ്പെട്ടിരുന്ന കൺവെക്ഷൻ ഓൺ ബയോളജിക്കൽ ഡൈവേഴ്സിറ്റി എന്ന ദിനാഘോഷം ഫലപ്രദമായി ആഘോഷിക്കപ്പെട്ടു. തുടർന്ന് 2000 ഡിസംബർ 20ന് ഈ ദിനം ഡിസംബറിൽ അവധിദിവസങ്ങൾ കൂടുതലാണെന്ന് കാരണത്താൽ മേയ് 22 ലേക്ക് മാറ്റപ്പെട്ടത്.

## പ്രവർത്തനങ്ങൾ
ജൈവ വൈവിധ്യത്തിനായുള്ള അന്താരാഷ്ട്ര ദിനാചരണത്തോടനുബന്ധിച്ച് 2011 മെയ് മാസത്തിൽ ഇന്തോനേഷ്യൻ വനംവകുപ്പ് മന്ത്രി 120 മീറ്റർ (390 അടി) നീളവും 60 മീറ്റർ (200 അടി) വീതിയുമുള്ള സിവാലൻ മേലാപ്പ് പാത  ഉദ്ഘാടനം ചെയ്തു.

സസ്യങ്ങൾ, മൃഗങ്ങൾ, മത്സ്യം, വന ഉൽപന്നങ്ങൾ എന്നിവയ്‌ക്കായി ജൈവവൈവിധ്യത്തിന്റെ സമൃദ്ധമായ ഉറവിടം ദ്വീപുകൾ നൽകുന്നതിനാൽ, 2014  ൽ ദ്വീപ് ജൈവവൈവിധ്യത്തിന്റെ തീം തിരഞ്ഞെടുത്തു. പല തദ്ദേശീയ പഴങ്ങളും പച്ച ഇലക്കറികളും സൂക്ഷ്മ പോഷകങ്ങളാൽ സമ്പന്നമാണ്. പസഫിക് കമ്മ്യൂണിറ്റി സെക്രട്ടേറിയറ്റിന്റെ കണക്കനുസരിച്ച്, ഓരോ മൂന്ന് മരണങ്ങളിൽ രണ്ടെണ്ണം സാംക്രമികേതര രോഗങ്ങൾ (എൻസിഡി) കാരണമാകാം. ഉയർന്ന സംസ്കരിച്ച ഇറക്കുമതി ഉൽ‌പ്പന്നങ്ങളുടെ ഉപഭോഗവുമായി ബന്ധപ്പെട്ട ഭക്ഷണക്രമത്തിലെ മാറ്റത്തിന്റെ ഫലമായി ഇവ സംഭവിക്കാം, അതേസമയം പ്രാദേശിക വിളകളെ പ്രാദേശിക ഭക്ഷണത്തിൽ ഉപേക്ഷിക്കുകയോ കുറയ്ക്കുകയോ ചെയ്യുന്നു. അനന്തരഫലമായി, 2014 മെയ് മാസത്തിൽ എത്യോപ്യയിലെ അഡിസ് അബാബയിൽ നടന്ന ദ്വീപ് പ്രതിനിധികളുടെ യോഗം ഭക്ഷണ വൈവിധ്യം വർദ്ധിപ്പിക്കുകയെന്ന ലക്ഷ്യത്തോടെ കൂടുതൽ ഗവേഷണത്തിനും നയപരമായ നടപടികൾക്കും ഗൗരവമായ പരിഗണന നൽകണമെന്ന് ഊന്നിപ്പറഞ്ഞു.

## ചിന്താവിഷയം

## അവലംബം

വർഗ്ഗം:വിശേഷദിനങ്ങൾ
വർഗ്ഗം:ജൈവവൈവിധ്യം
വർഗ്ഗം:മേയ് 22
ലൂഥറനിസം

പാശ്ചാത്യ ക്രിസ്തുമതത്തിന്റെ പ്രധാന ശാഖയാണ് **ലൂഥറനിസം**. പതിനാറാം നൂറ്റാണ്ടിൽ യൂറോപ്പിലെ ക്രിസ്തുമത വിശ്വാസികളുടെ ഇടയിൽ നടന്ന പ്രൊട്ടസ്റ്റന്റ് നവീകരണത്തിന് നേതൃത്വം വഹിച്ച മാർട്ടിൻ ലൂഥറുടെ പാതയാണ് ലൂഥറൻ സഭ പിന്തുടരുന്നത്. കത്തോലിക്കാ സഭയും ലൂഥറൻ സഭയും തമ്മിലുള്ള ഭിന്നതകൾ രൂക്ഷമായത് 1521-ലായിരുന്നു. ലൂഥറുടെ നവീകരണ പ്രവർത്തനങ്ങളെ ഔദ്യോഗികമായി എതിർത്ത കത്തോലിക്ക ലൂഥറുടെ അനുയായികൾക്കെതിരെ കടുത്ത നടപടികൾ എടുത്തതായിരുന്നു ഇതിനു കാരണം.

വർഗ്ഗം:ക്രൈസ്തവസഭകൾ
വർഗ്ഗം:ലൂഥറനിസം
കദംബവള്ളി

പശ്ചിമഘട്ടതദ്ദേശവാസിയായ ഒരു വള്ളിച്ചെടിയാണ് **കദംബവള്ളി**. . അമ്പലങ്ങളുടെ അടുത്തു നട്ടുവളർത്താറുണ്ട്. പൂജകൾക്ക് ഉപയോഗിക്കുന്നു. വടക്കേ ഇന്ത്യയിൽ വളരെ വിരളമായേ കാണാറുള്ളൂ. വൈൽഡ് ജാസ്മിൻ, മലബാർ ജാസ്മിൻ ,കാട്ടു മുല്ല എന്നെല്ലാം അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഒലിയേസീ
വർഗ്ഗം:മുല്ലകൾ
വർഗ്ഗം:കേരളത്തിലെ സസ്യജാലം
ജോഹൻ ഫിലിപ്പ് ഫാബ്രിഷ്യസ്

തമിഴ് ഭാഷയ്ക്ക്‌ ശ്രദ്ധേയമായ സംഭാവനകൾ നൽകിയ ജർമൻ ലൂഥറൻ മിഷണറിയായിരുന്നു **ജോഹൻ ഫിലിപ്പ് ഫാബ്രിഷ്യസ്‌** (Johann Phillip Fabricius) (1711 ജനുവരി 22 - 1791 ജനുവരി 23). ജർമനിയിലെ ഫ്രാങ്ക്ഫർട്ട് എന്ന സ്ഥലത്ത് ജനിച്ച ജോഹൻ ഫിലിപ്പ് ഫാബ്രിഷ്യസ് 1740ൽ ലൂഥറൻ സഭയുടെ മതപ്രചരണത്തിനായി മദ്രാസിലെത്തി. 3 ദശകങ്ങൾ നീണ്ടു നിന്ന സേവന കാലത്ത് പല പ്രതികൂല സാഹചര്യങ്ങളേയും അതിജീവിച്ച് 300 പേർ മാത്രം അംഗങ്ങളായിരുന്ന ലൂഥറൻ സഭയുടെ അംഗസംഖ്യ 2,200 ആക്കി ഉയർത്താൻ അദ്ദേഹത്തിനു കഴിഞ്ഞു. 1720 മുതൽ 1849 വരെയുള്ള കാലയളവിൽ യൂറോപ്പിൽ നിന്നും 79-ഓളം മിഷണറിമാർ തമിഴ്‌നാട്ടിലെ തരങ്കംപാടിയിലെത്തി. ബെഞ്ചമിൻ ഷൂൾട്‌സ്, ജോഹൻ ഫിലിപ്പ് ഫാബ്രിഷ്യസ് എന്നിവരാണ് അവരിൽ പ്രധാനപ്പെട്ടവർ. 

## ജോഹൻ ഫിലിപ്പ് ഫാബ്രിഷ്യസിന്റെ സംഭാവനകൾ
മിഷണറിയായി പ്രവർത്തിച്ചെങ്കിലും, ഭാഷാ പാണ്ഡിത്യത്തിന്റെ പേരിലാണ് അദ്ദേഹം ചരിത്രത്തിൽ അവിസ്മരണീയനായത്. തമിഴ് ഭാഷയിൽ 335 ലധികം ക്രിസ്ത്യൻ സങ്കീർത്തനങ്ങൾ രചിക്കുകയും, അന്ന് ലഭ്യമായ പ്രിന്റിംഗ് സംവിധാനങ്ങൾ ഉപയോഗിച്ച് പ്രസിദ്ധീകരിക്കുകയും ചെയ്തിട്ടുണ്ട്. അവയിൽ പലതും ജർമ്മൻ ഭാഷയിൽ നിന്നും തമിഴിലേക്ക് നേരിട്ട് വിവർത്തനം ചെയ്യപ്പെട്ടവയാണ്. ഇന്നും ദക്ഷിണേന്ത്യയിലെ ക്രൈസ്തവർ ജോഹൻ ഫിലിപ്പ് ഫാബ്രിഷ്യസ് രചിച്ച സങ്കീർത്തനങ്ങൾ ആലപിക്കുന്നുണ്ട്. 

ഫ്രഞ്ച് കോളനിയായിരുന്ന പോണ്ടിച്ചേരി 1761-ൽ ബ്രിട്ടീഷ് ഈസ്റ്റ് ഇന്ത്യാ കമ്പനി യുദ്ധം ചെയ്ത് പിടിച്ചെടുത്തു. യുദ്ധത്തിൽ കേടുപാടുകൾ സംഭവിച്ച സാധനങ്ങളെല്ലാം മദ്രാസിലേക്ക് കൊണ്ടു വന്നപ്പോൾ അതിൽ ഒരു അച്ചടി യന്ത്രവും ഉണ്ടായിരുന്നു. ഈ അച്ചടി യന്ത്രം ഉപയോഗിച്ച് മദ്രാസിലെ ആദ്യത്തെ പ്രിന്റിംഗ് പ്രസ് സ്ഥാപിക്കുവാൻ ജോഹൻ ഫിലിപ്പ് ഫാബ്രിഷ്യസിനു കഴിഞ്ഞെങ്കിലും അച്ചടിക്കാൻ ആവശ്യമായ കടലാസ് നിർമ്മാണം തുടങ്ങാനും അദ്ദേഹം തന്നെ മുൻകൈ എടുത്ത് പ്രവർത്തിക്കേണ്ടി വന്നു.

ആദ്യത്തെ തമിഴ് - ഇംഗ്ലീഷ് നിഘണ്ടു തയ്യാറാക്കി പ്രസിദ്ധീകരിച്ചത് ജോഹൻ ഫിലിപ്പ് ഫാബ്രിഷ്യസ് ആയിരുന്നു. 1779-ൽ അദ്ദേഹം തയ്യാറാക്കിയ തമിഴ് - ഇംഗ്ലീഷ് നിഘണ്ടുവിൽ 9000 വാക്കുകൾ ഉണ്ടായിരുന്നു. ഈ നിഘണ്ടുവിന്റെ ഓൺലൈൻ പതിപ്പ് ഇപ്പോൾ ലഭ്യമാണ്.

## അവലംബം

വർഗ്ഗം:1711-ൽ ജനിച്ചവർ
വർഗ്ഗം:1791-ൽ ജനിച്ചവർ
വർഗ്ഗം:ലൂഥറൻ മിഷണറിമാർ
വർഗ്ഗം:ബൈബിൾ വിവർത്തകർ
വർഗ്ഗം:ഫ്രാങ്ക്ഫർട്ടിൽ നിന്നുള്ളവർ
വർഗ്ഗം:ഇന്ത്യയിൽ പ്രവാസികളായ ജർമ്മൻകാർ
ഗോൾ (മലയാള ചലച്ചിത്രം)

കമലിന്റെ സംവിധാനത്തിൽ 2007ൽ പുറത്തിറങ്ങിയ മലയാളചലച്ചിത്രമാണ് **ഗോൾ**. ക്യാമ്പസിന്റെ പശ്ചാത്തലത്തിലാണ് ഈ ചലച്ചിത്രം ഒരുക്കിയിരിക്കുന്നത്. പുതുമുഖങ്ങൾ പ്രധാനവേഷങ്ങളിലെത്തിയ ഈ ചിത്രത്തിൽ രജത് മേനോൻ, അക്ഷ പർദാസാനി, മുക്ത ജോർജ്ജ്, റഹ്‌മാൻ, മുകേഷ് തുടങ്ങിയവരാണ് അഭിനയിച്ചിരിക്കുന്നത്. ഈ സിനിമയിലെ ഗാനങ്ങൾ ചിട്ടപ്പെടുത്തിയിരിക്കുന്നത് വിദ്യാസാഗറാണ്.
## അഭിനേതാക്കൾ
* രജത് മേനോൻ------ സാം
* അക്ഷ പർദാസാനി------- നീതു
* മുക്ത ജോർജ്ജ്------- മരിയ
* മുകേഷ്---- ഐസക് (സാമിന്റെ അച്ഛൻ)
* റഹ്‌മാൻ------- വിജയ്
* സലിം കുമാർ------- കുരിയാക്കോസ് aka നെടുവീർപ്പ്
* വിപ്ലപ്------- ഫെലിക്സ്
* സംഗീത്
* മൃദുല
* ജോബ് കുര്യൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
സി.എം.വൈ.കെ. നിറവ്യവസ്ഥ

സ്യാൻ, മജന്ത, മഞ്ഞ, എന്നീ നിറങ്ങളിലുള്ള മഷി വ്യത്യസ്ത അളവുകളിലും കടുപ്പത്തിലും മിശ്രണം ചെയ്ത് മറ്റനവധി നിറങ്ങളെ സൃഷ്ടിക്കുന്ന രീതിക്കാണ് **സി.എം.വൈ.കെ. നിറവ്യവസ്ഥ** എന്നുപറയുന്നത്. അച്ചടിക്ക് ഉപയോഗിക്കുന്നത് ഈ നിറവ്യവസ്ഥയാണ്. നിറരൂപീകരണത്തിന് സി.എം.വൈ.കെ. നിറവ്യവസ്ഥ സ്യാൻ(cyan), മജന്ത(magentha), മഞ്ഞ(yellow) എന്നീ പ്രാഥമിക നിറങ്ങളാണ് ഉപയോഗിക്കുന്നത്. അച്ചടിയിൽ സ്യാൻ, മജന്ത, മഞ്ഞ എന്നീ നിറങ്ങളുള്ള മഷികൾ ഒരേ അളവിൽ ചാലിച്ചാൽ കറുപ്പ് നിറം കിട്ടില്ല പകരം കടും ചാരമേ കിട്ടൂ അതുകൊണ്ട് അച്ചടിക്ക് പ്രത്യേകം കറുപ്പ് നിറം ഉപയോഗിക്കുന്നു.

## അവലംബം


വർഗ്ഗം:ഛായാഗ്രഹണം
വർഗ്ഗം:നിറങ്ങൾ
മിറിസ്റ്റിക്ക ചതുപ്പുകൾ

പശ്ചിമഘട്ട വനമേഖലയിലെ അത്യപൂർവ്വ സസ്യാവരണമാണ് **മിറിസ്റ്റിക്ക ചതുപ്പുകൾ** (കാവടിവേരുകളാൽ ചുറ്റപ്പെട്ടത്). ഇവ ഇന്ത്യയിലെ പശ്ചിമഘട്ടത്തിൽ മാത്രമാണുള്ളതെന്ന് കരുതുന്നു. വളരെ പാരിസ്ഥിതിക പ്രാധാന്യമുള്ള വിരളമായ ഈ സസ്യസമ്പത്ത് കേരളത്തിൽ 1960-കളിലാണ് കൊല്ലം ജില്ലയിലെ ചെന്തുരുണി-കുളത്തൂപ്പുഴ വനമേഖലയിൽ ആദ്യമായി കണ്ടെത്തിയത്. 15 മുതൽ 30 വരെ മീറ്റർ വരെ ഉയരത്തിൽ വളരുന്ന തലപ്പ് വിസ്തൃതമായുള്ള നിത്യഹരിതസസ്യങ്ങളാണ് ഇവിടെ കാണപ്പെടുന്നത്. വണ്ണക്കുറവും ശിഖരരഹിതവുമായിരിക്കും ഇവിടുത്തെ സസ്യങ്ങൾ. 

മിറിസ്റ്റിക്കേസി സസ്യകുടുംബത്തിലെ വിവിധ സസ്യങ്ങൾ ഇവിടെ കാണപ്പെടുന്നു. ഭൂമിക്കു മുകളിലേക്ക് ഉയർന്നു നിൽക്കുന്ന കെട്ടുപിണഞ്ഞ വേരുകളാണ് ഇവയുടെ പ്രത്യേകത. ഈ വേരുകൾ *റ* പോലെ അന്തരീക്ഷത്തിലേക്ക് ഉയർന്നു നിൽക്കുന്നു. വേരുകളിലൂടെയാണ് ഇവയുടെ ശ്വസനപ്രക്രിയ നടക്കുന്നത്. ഈ വേരുകൾ *നീ റൂട്ട്* (Knee Root) എന്നറിയപ്പെടുന്നു. മണൽ കലർന്ന എക്കൽ മണ്ണുള്ള ശുദ്ധജല ആവാസമേഖലയാണ് ഈ ചതുപ്പുകളുടെ മറ്റൊരു പ്രത്യേകത. ജൂൺ മുതൽ ജനുവരി വരെ വെള്ളക്കെട്ടുള്ള ചതുപ്പിൽ മറ്റു മാസങ്ങളിൽ ഈർപ്പം നിറഞ്ഞിരിക്കുന്നു. സമുദ്രനിരപ്പിൽ നിന്നും 150 മുതൽ 300 മീറ്റർ വരെ ഉയരത്തിലാണ് ഈ ചതുപ്പു വനങ്ങൾ സാധാരണയായി കാണപ്പെടുന്നത്.

## കേരളത്തിൽ

കേരളത്തിൽ പശ്ചിമഘട്ട മലനിരകളിൽ മാത്രമാണ് കാണപ്പെടുന്നതെന്ന് നിരീക്ഷിക്കപ്പെട്ടിട്ടുണ്ട്. അതീവ പാരിസ്ഥിതികപ്രാധാന്യമുള്ള വിരളമായ ആവാസവ്യവസ്ഥയായ മിരിസ്റ്റിക്ക ചതുപ്പുകൾ കേരളത്തിൽ ആദ്യം  കണ്ടെത്തിയത് കൊല്ലം ജില്ലയിലെ ചെന്തുരുണി-കുളത്തൂപ്പുഴ വനമേഖലയിലാണ്. 1960 കളിലാണ്ഇത് ആദ്യം  റിപ്പോർട്ട് ചെയ്യപ്പെട്ടത്.പുണെയിലെ എ.ആർ .ഐ യിലെ വിദഗ്ദ്ധർ ഇതിനെക്കുറിച്ച് വിശദമായ പഠനം  നടത്തുകയും  ഏകദേശം  53 പ്രദേശങ്ങളിൽ ഈ ആവാസവ്യവസ്ഥയുണ്ടെന്നു മനസ്സിലാക്കാനും കഴിഞ്ഞിട്ടുണ്ട്
ലഘുചിത്രം|അരിപ്പ വനപ്രദേശത്തെ ജാതി ചതുപ്പ്
ഇടുക്കി ജില്ലയിലെ നേര്യമംഗലത്തും തിരുവനന്തപുരം ജില്ലയിലെ  അരിപ്പ വന പ്രദേശത്തും കോട്ടയം ജില്ലയിലെ തട്ടേക്കാട് പക്ഷിസങ്കേതത്തിനു സമീപമുള്ള ഉരുളൻതണ്ണിയിലും കാസർകോട് ജില്ലയിലെ  കമ്മാടംകാവിലും കണ്ണൂർ ജില്ലയിലെ മട്ടന്നൂർ നഗരസഭയിലെ പൂങ്ങോട്ടുംകാവിലും ആറളം വന്യജീവി സംരക്ഷണകേന്ദ്രത്തിലും ഇത്തരം ചതുപ്പുകൾ കണ്ടെത്തിയിട്ടുണ്ട്.

## കാണപ്പെടുന്ന ചില സസ്യങ്ങൾ
* കൊത്തപ്പയിൻ - (*[[മിറിസ്റ്റിക്ക മാഗ്നിഫിക്ക]]*)
* ഉണ്ടപ്പയിൻ - (*[[മിറിസ്റ്റിക്ക കനിറിക്ക]]*)
* കാട്ടുജാതി - (*[[മിറിസ്റ്റിക്ക മലബാറിക്ക]]*)

## അവലംബം

*  മനോരമ പഠിപ്പുര, 2011 ഡിസംബർ 28 

വർഗ്ഗം:ചതുപ്പുകൾ
പനാമ ഉൾക്കടൽ

തെക്കൻ പനാമയുടെ സമുദ്രതീരത്തുള്ള കടൽവിതാനത്തെയാണ് **പനാമ ഉൾക്കടൽ** എന്ന് വിളിക്കുന്നത്. പസഫിക്ക് സമുദ്രത്തിലാണ് ഇത് സ്ഥിതി ചെയ്യുന്നത്. ഏകദേശം 250 കിലോമീറ്റർ വീതിയും 220 മീറ്റർ ആഴവും 2400 ചതുരശ്ര കിലോമീറ്റർ വിസ്തീർണ്ണവും ഈ കടലിടുക്കിനുണ്ട്. പനാമ ഉൾക്കടലിനെ കരീബിയൻ കടലും അറ്റ്‌ലാന്റിക് മഹാസമുദ്രവുമായി പനാമ കനാൽ വഴി ബന്ധിപ്പിച്ചിരിക്കുന്നു.
## അവലംബം

വർഗ്ഗം:പനാമ
വർഗ്ഗം:ശാന്തമഹാസമുദ്രത്തിലെ ഉൾക്കടലുകൾ
മെഴുകുതിരി

ലഘുചിത്രം|കത്തിച്ചു വച്ചിരിക്കുന്ന മെഴുകുതിരി
മെഴുകു കൊണ്ടുള്ള സ്തംഭത്തിനുള്ളിൽ തിരി വച്ചിരിക്കുന്ന സംവിധാനം. രാത്രികാലങ്ങളിൽ വിളക്കായി ഉപയോഗിക്കുന്നു. ഏറെ പഴക്കമുള്ള ഈ വിളക്കിന്റെ വിവിധ വലിപ്പത്തിലുള്ള രൂപങ്ങൾ ഇന്ന് ലഭ്യമാണ്.

## പ്രവർത്തനം
thumb|250px|മെഴുകുതിരികൾ - മലയാളം വിക്കിപീഡിയയുടെ 10-ാം പിറന്നാളിന്റെ കേക്കിൽ 
തുണി കൊണ്ടോ നൂലുകൊണ്ടോ ആണ് മെഴുകുതിരിയിലെ തിരി നിർമ്മിച്ചിരിക്കുന്നത്. തിരി ആദ്യം കത്തിച്ചുകൊടുക്കേണ്ടതുണ്ട്. തിരി കത്തുന്ന ചൂടിൽ മെഴുക് ഉരുകുകയും ബാഷ്പീകരിക്കുകയും ചെയ്യും. ഈ മെഴുകുബാഷ്പം ഓക്സിജനുമായി ചേർന്നു കഴിഞ്ഞാൽ വളരെ എളുപ്പം ജ്വലിക്കുന്നതാണ്. തിരിക്കു ചുറ്റും പിന്നീട് ജ്വലിക്കുന്നതു മുഴുവൻ ഈ മെഴുകുബാഷ്പമാണ്. ഈ ചൂടിൽ ചുറ്റുമുള്ള മെഴുക് പതിയെ ഉരുകുകയും തിരിയിലൂടെ കേശികത്വം മൂലം മുകളിലേക്കുയരുകയും ചെയ്യും. ഈ ദ്രാവകമെഴുക് ചൂടേറ്റ് ബാഷ്പമവുകയും ഓക്സിജനുമായിച്ചേർന്ന് തിരിക്കു ചുറ്റും ജ്വാലയുണ്ടാക്കുകയും ചെയ്യും.
## മെഴുക്
പണ്ടുകാലത്ത് തേൻമെഴുകും മൃഗക്കൊഴുപ്പും മറ്റുമായിരുന്നു മെഴുകുതിരികൾ ഉണ്ടാക്കാൻ ഉപയോഗിച്ചിരുന്നത്. ഇപ്പോൾ പാരഫിൻ മെഴുകാണ് മെഴുകുതിരികൾ നിർമ്മിക്കാനായി കൂടുതലായും ഉപയോഗിക്കുന്നത്.  മെഴുകുതിരികളുടെ നിറം സാധാരണയായി വെള്ളയാണ്. മെഴുകിൽ വിവിധ ചായങ്ങൾ ചേർത്ത് നിറങ്ങളുള്ള മെഴുകുതിരികളും ഉണ്ടാക്കാറുണ്ട്.

## പ്രകാശം
മഞ്ഞ കലർന്ന പ്രകാശമാണ് മെഴുകുതിരി ജ്വാലയ്ക്ക്. പ്രകാശത്തിനൊപ്പം ചൂടും പുറന്തള്ളുന്നുണ്ട്.

## ഗുണങ്ങൾ
സ്ഥിരതയുള്ള ജ്വാല നൽകാൻ മെഴുകുതിരിക്ക് കഴിയും. വളരെക്കുറച്ചു പുക മാത്രമേ ഉള്ളൂ എന്നതിനാൽ മണ്ണെണ്ണവിളക്കുകളെ അപേക്ഷിച്ച് കൂടുതൽ പേരും മെഴുകുതിരികൾ തിരഞ്ഞെടുക്കുന്നു. എണ്ണവിളക്കുകളെ അപേക്ഷിച്ച് ഇന്ധനം ചോരുന്നില്ല എന്ന ഗുണവും മെഴുകുതിരിക്കുണ്ട്. വിവിധ വലിപ്പത്തിലും രൂപത്തിലും നിർമ്മിക്കാം എന്നതും മെഴുകുതിരിയുടെ വ്യാപനം വർദ്ധിപ്പിക്കുന്നു.
## ജ്വാല
ലഘുചിത്രം|മെഴുകുതിരിജ്വാല - വിവിധ ഭാഗങ്ങൾ
പ്രധാനമായും മൂന്നു ഭാഗങ്ങളാണ് മെഴുകുതിരി ജ്വാലയ്ക്ക് ഉള്ളത്. തിരിയോടടുത്ത് മെഴുകുബാഷ്പം നിറഞ്ഞ ഭാഗം. ജ്വാലയ്ക്കു നടുക്കായി ഭാഗികമായി കത്തുന്ന ബാഷ്പമാണുള്ളത്. പൂർണ്ണമായും ബാഷ്പം കത്തുന്നത് പുറംപാളിയിൽ വച്ചാണ്. നേരിയ ചുവപ്പു നിറത്തോടെയായിരിക്കും ഈ ഭാഗം കാണപ്പെടുക. രാസദീപ്തി എന്ന പ്രതിഭാസം മൂലം തിരിയോടു ചേർന്ന് അടിഭാഗത്തായി നീല നിറത്തിലുള്ള ജ്വാലയും കാണാം.

## ഉപയോഗം
രാത്രികാലങ്ങളിൽ വെളിച്ചത്തിനായി ഉപയോഗിക്കുന്നതാണ് പ്രധാന ഉപയോഗമെങ്കിലും ക്രിസ്താനികൾ പള്ളിയിലും വീടുകളിലും പ്രാർത്ഥനയ്ക്കായി ഉപയോഗിക്കുന്നു. പ്രതിഷേധം, ഐക്യദാർഡ്യം തുടങ്ങിയ സമാധാനപരമായ പ്രകടനങ്ങൾക്ക് മെഴുകുതിരി ഇന്ന് വ്യാപകമായി ഉപയോഗിക്കുന്നു. പിറന്നാൾ ആഘോഷത്തിനിടയിൽ കേക്കിന് മുകളിൽ മെഴുകുതിരി കത്തിച്ചു വെയ്ക്കുന്നതും സാധാരണമാണ്.

## ചിത്രശാല

File:Candle_-_മെഴുകുതിരി.JPG|മെഴുകുതിരി
File:7candles.JPG
File:Candles.jpg|മെഴുകുതിരിയാൽ ദീപാലങ്കാരമായ ഒരു മുറി
File:LA2_Skultuna_kontorsljusstake.jpg|മെഴുതിരി സ്റ്റാന്റ്
File:Boocandles.jpg
File:Hořící_svíčka.jpg


## അവലംബം


വർഗ്ഗം:വിളക്കുകൾ
വർഗ്ഗം:പ്രകാശസ്രോതസ്സുകൾ
ശശികാന്ത് ശർമ

ഇന്ത്യയുടെ പന്ത്രണ്ടാമത് കൺട്രോളർ ആൻഡ് ഓഡിറ്റർ ജനറലായി ആയി നിയമിതനാകുന്ന ഉദ്യോഗസ്ഥനാണ് ശശികാന്ത് ശർമ.പ്രതിരോധ സെക്രട്ടറിയായിരുന്ന ഇദ്ദേഹം വിനോദ് റായ്യുടെ പിൻഗാമിയായിട്ടാണ് ഈ സ്ഥാനത്തേക്ക് വരുന്നത്. 2011 ജൂലായിലാണ് പ്രതിരോധ സെക്രട്ടറിയാകുന്നത്. 1976 ബിഹാർ കേഡർ ഐ.എ.എസ്. ഉദ്യോഗസ്ഥനായ ശർമ സംസ്ഥാനത്തും കേന്ദ്രത്തിലും പ്രധാന പദവികൾ വഹിച്ചു. പ്രതിരോധ വകുപ്പിൽ ഡയറക്ടർ ജനറലും ധനകാര്യ സെക്രട്ടറിയുമായിരുന്നു.

വർഗ്ഗം:1952-ൽ ജനിച്ചവർ
വർഗ്ഗം:സെപ്റ്റംബർ 25-ന് ജനിച്ചവർ
വർഗ്ഗം:കൺട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ
ഉഷാറാണി ഹൂജ

രാജസ്ഥാനിലെ പ്രമുഖ ശില്പിയായിരുന്നു **ഉഷാറാണി ഹൂജ**(1923 - 22 മേയ് 2013). ഒട്ടേറെ ദേശീയ പുരസ്‌കാരങ്ങൾ ലഭിച്ചിട്ടുണ്ട്.  ഉഷാറാണിയുടെ ശില്പങ്ങൾ ജയ്പുർ ഉൾപ്പെടെയുള്ള നഗരങ്ങളിൽ പ്രദർശിപ്പിച്ചിട്ടുണ്ട്.
## ജീവിതരേഖ
സെന്റ് സ്റ്റീഫൻസ് കോളേജിൽ ഫിലോസഫിയിലെ ബിരുദാനന്തര ബിരുദ പഠന സമയത്ത്, ഡൽഹിയിൽ നടന്ന ശില്പനിർമ്മാണ ക്ലാസിൽ പങ്കെടുത്തതാണ് വഴിതിരിവായത്. പിന്നീട് ലണ്ടനിലെ റീജെന്റ് സ്ട്രീറ്റ് പോളിടെക്‌നിക്കിൽ ചേർന്ന് ശില്പനിർമ്മാണം പഠിച്ചു. 1959 മുതൽ ജയ്പുരിൽ താമസിച്ച് വെങ്കലം, ഇരുമ്പ്, ഫൈബർ, ഗ്ലാസ് തുടങ്ങി ഒട്ടേറെ മാധ്യമങ്ങളിൽ ശില്പം തീർത്ത് ശ്രദ്ധ നേടി.

പരേതനായ ഭൂപേന്ദ്ര ഹൂജയാണ് ഭർത്താവ്. 
## സൃഷ്ടികൾ
*ജയ്പൂരിലെ പോലീസ് സ്മാരകം
*ഗരുഡൻ, കോട്ട, രാജസ്ഥാൻ

## പുരസ്കാരങ്ങൾ
*രാജസ്ഥാൻ ലളിത കലാ അക്കാദമി ഫെല്ലോഷിപ്പ് 1990;
*രാജസ്ഥാൻ ശ്രീ അവാർഡ് 1982;
*മേവാർ ഫൗണ്ടൻ സജ്ജൻ ലിംഗ് അവാർഡ് 1985:
## അവലംബം


വർഗ്ഗം:1923-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 22-ന് മരിച്ചവർ
വർഗ്ഗം:ഇന്ത്യൻ ശില്പികൾ
മണവാട്ടി (ചലച്ചിത്രം)

തങ്കമൂവീസിന്റെ ബാനറിൽ രാജു എം. മാത്തൻ അവതരിപ്പിച്ച മലയാളചലച്ചിത്രമാണ് **മണവാട്ടി**. ന്യൂട്ടോൺ സ്റ്റുഡിയോയിൽ നിർമ്മിച്ച ഈചിത്രം  1964 ഏപ്രിൽ 10-ന് പ്രദർശിപ്പിക്കാൻ തുടങ്ങി. അശോക ഫിലിംസാണ് ചിത്രം വിതരണം ചെയ്തത്.

## അഭിനേതാക്കൾ
*സത്യൻ
*മധു
*എസ്.പി. പിള്ള
*രാഗിണി
*കെ.ആർ. വിജയ
*അടൂർ പങ്കജം
*ആറന്മുള പൊന്നമ്മ
*ബേബി വിനോദിനി

## പിന്നണിഗായകർ
*ഏ.എൽ. രാഘവൻ
*എ.എം. രാജ
*കെ.ജെ. യേശുദാസ്
*പി. ലീല
*പി. സുശീല
*രേണുക
## അണിയറപ്രവർത്തകർ
*സംവിധായകൻ ‌- കെ.എസ്. സേതുമാധവൻ
*ഗാനരചന - വയലാർ രാമവർമ്മ
*സംഗിത സംവിധാനം - ജി. ദേവരാജൻ
*കഥ, തിരക്കഥ, സംഭാഷണം - അശ്വതി മാത്തൻ
*കലാസംവിധാനം - പി.എൻ. മേനോൻ
*മേക്കപ്പ് - ശങ്കർ റാവു
*വസ്ത്രാലങ്കാരം - നടരാജൻ, ഗോവിന്ദരാജൻ
*ശബ്ദലേഖനം - രേവതി കണ്ണൻ, ലോകനാഥൻ, സി.വി.ജെ. പതി
*ചിത്രസംയോജനം - എൻ. പൊക്ലാലത്ത്
*ഛായാഗ്രഹണം - പി. രാമസ്വാമി

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് മണവാട്ടി 

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:പി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ
പൂങ്ങോട്ടുംകാവ്

കണ്ണൂർ ജില്ലയിലെ മട്ടന്നൂർ നഗരസഭയിൽ കോളാരി വില്ലേജിൽ ഉൾപ്പെടുന്ന ചെറിയ ഒരു വനപ്രദേശമാണ് **പൂങ്ങോട്ടുംകാവ്**. കൊട്ടിയൂർ റേഞ്ചിൽ തോലമ്പ്ര സെക്ഷനിലെ റിസർവ് വനപ്രദേശമാണിത്. 35 ഏക്കർ മാത്രമേ ഈ വനത്തിന് വിസ്തീർണ്ണമുള്ളൂ. ഇതിൽ 28 ഏക്കർ വനം വകുപ്പിൻറേതും 7 ഏക്കർ അയ്യപ്പൻകാവ് ഊരാളൻമാരുടേതുമാണ്. അഞ്ഞൂറു വർഷത്തിലധികം പഴക്കമുണ്ട് ഇവുടുത്തെ കാവിന് എന്നാണ് പുരാവസ്തുശാസ്ത്രജ്ഞരുടെ അഭിപ്രായം. സവിശേഷമായ മിരിസ്റ്റിക്കാ ചതുപ്പ് ഇവിടെ കാണപ്പെടുന്നു. പ്രാചീന കാലത്തെ ദേവാലയ അവശിഷ്ടങ്ങളും മൺപ്രതിമകളും ഇവിടെ ഉണ്ട്. ചുമർചിത്രങ്ങൾക്ക് പ്രസിദ്ധമായ പരിയാരം സുബ്രഹ്മണ്യസ്വാമി ക്ഷേത്രവും ഇതിനു സമീപത്താണ്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ജോൺ നിക്കോൾസൺ

ബ്രിട്ടീഷ് ഇന്ത്യയിലെ പ്രശസ്തനായ ഒരു സൈനികനും ഭരണകർത്താവുമായിരുന്നു  **ജോൺ നിക്കോൾസൺ** (). വടക്കുപടിഞ്ഞാറൻ അതിർത്തിപ്രദേശങ്ങൾ ബ്രിട്ടീഷ് നിയന്ത്രണത്തിലാക്കുന്നതിന് ഹെൻറി ലോറൻസിനു കീഴിൽ നിയോഗിക്കപ്പെട്ട ഉദ്യോഗസ്ഥരിൽ പ്രമുഖനായിരുന്നു നിക്കോൾസൺ. 1857-ലെ ഇന്ത്യൻ ലഹളയിൽ ദില്ലി തിരിച്ചുപിടിക്കാൻ പഞ്ചാബിൽ നിന്നെത്തിയ ബ്രിട്ടീഷ് സംഘത്തിന്റെ നായകരിലൊരാളുമായിരുന്നു. ദില്ലിയിൽ വച്ചുനടന്ന പോരാട്ടത്തിൽ പരിക്കേറ്റ് 1857 സെപ്റ്റംബറിൽ കൊല്ലപ്പെട്ടു. ജോൺ നിക്കോൾസന്റെ സ്മാരകമായി നിക്കോൾസൺ റോഡ്, നിക്കോൾസൺ സെമിത്തേരി എന്നിവ ദില്ലിയിലെ കശ്മീരി ഗേറ്റ് പ്രദേശത്തുണ്ട്.

പഞ്ചാബ് റെസിഡന്റും വടക്കുപടിഞ്ഞാറൻ അതിർത്തിപ്രവിശ്യകളുടെ ചീഫ് അഡ്മിനിസ്ട്രേറ്ററായിരുന്ന ഹെൻറി ലോറൻസിനു കീഴിൽ 1847-48 കാലയളവിൽ വടക്കുപടിഞ്ഞാറൻ അതിർത്തിയിൽ ജോലി ചെയ്തു. ഹെൻറിയെ പഞ്ചാബിൽ നിന്ന് പുറത്താക്കി, ജോൺ ലോറൻസ് പഞ്ചാബിന്റെ ചീഫ് കമ്മീഷണർ സ്ഥാനം ഏറ്റെടുത്തപ്പോൾ അദ്ദേഹവുമായുള്ള അഭിപ്രായവ്യത്യാസത്തെത്തുടർന്ന് നിക്കോൾസൺ കശ്മീരിലേക്ക് മാറി. പിന്നീട് വീണ്ടും പഞ്ചാബിലേക്ക് തിരിച്ചെത്തി പെഷവാറിന്റെ ചുമതലയേറ്റു. 1857-ലെ ലഹള സമയത്ത് ജോൺ ലോറൻസ് തന്നെയാണ് നിക്കോൾസണെ ദില്ലിയിലേക്കുള്ള സൈന്യത്തിന്റെ തലവനായി നിയോഗിച്ചത്. 
നിക്കോൾസണില്ലാതിരുന്നെങ്കിൽ ബ്രിട്ടീഷുകാർക്ക് ദില്ലി ഒരിക്കലും തിരിച്ചുപിടിക്കാൻ സാധിക്കുമായിരുന്നില്ലെന്ന് ജോൺ ലോറൻസ് തന്നെ പിന്നീട് അഭിപ്രായപ്പെട്ടിരുന്നു.

വളരെ നേതൃഗുണവും, ധൈര്യവും, കൊടിയ ക്രൂരതകൾ കാണിക്കാൻ പോലും യാതൊരു മടിയുമില്ലാത്ത വ്യക്തിയായിരുന്നു നിക്കോൾസൻ. പഞ്ചാബ് അതിർത്തിയിലായിരിക്കുമ്പോൾ ചില മതവിഭാഗങ്ങളെ വളരെ പ്രചോദിപ്പിക്കുകയും അവർ അദ്ദേഹത്തെ വിഷ്ണുവിന്റെ അവതാരമായി കണക്കാക്കുക വരെ ചെയ്തിരുന്നു. ലഹളക്കാലത്തെ പ്രകടനത്തിന്റെ പേരിൽ ഇന്ത്യയിലെ ബ്രിട്ടീഷുകാരുടെ ആരാധനപുരുഷനായിരുന്നു നിക്കോൾസൺ.  പഞ്ചാബിൽ നിന്ന് ദില്ലിയിലെത്തിയ ഉടനെത്തന്നെ ഓഗസ്റ്റ് 25 -ന് നജഫ്ഗഢിൽ ശിപായികളുമായി പോരാട്ടത്തിലേർപ്പെട്ടു. സെപ്റ്റംബർ 14-ലെ പോരാട്ടത്തെ നയിക്കുകയും അതേ ദിവസം ഗുരുതരമായി പരിക്കേൽക്കുകയും ചെയ്തു.

## അവലംബം

## ചിത്രങ്ങൾ

File:Kashmere Gate - Nicholson Road.jpg|ദില്ലി കശ്മീരി ഗേറ്റിലെ നിക്കോൾസൺ റോഡ് - പുരാതനദില്ലിയുടെ നഗരമതിലിനോട് ചേർന്നാണ് ഈ റോഡ് സ്ഥിതിചെയ്യുന്നത്.
File:Nicholson Cemetery 06.jpg|ദില്ലി കശ്മീരി ഗേറ്റിനടുത്തുള്ള നിക്കോൾസൺ സെമിത്തേരി
File:Nicholson Cemetery John Nicholson 02.jpg|നിക്കോൾസൺ സെമിത്തേരിയിലെ ജോൺ നിക്കോൾസന്റെ ശവകുടീരം


## അവലംബം

വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
പച്ചക്കുതിര (ചലച്ചിത്രം)

കമൽ സംവിധാനം ചെയ്ത് 2006 ഏപ്രിലിൽ തിയേറ്ററുകളിൽ എത്തിയ ഒരു മലയാളഹാസ്യ ചലച്ചിത്രമാണ് **പച്ചക്കുതിര**. ബാബു ഷാഹിർ നിർമിച്ചിരിക്കുന്ന ഈ ചിത്രത്തിൽ ദിലീപ്, ഗോപിക, സലിം കുമാർ, സിദ്ദിഖ് തുടങ്ങിയവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ദിലീപ് ഈ ചിത്രത്തിൽ ഇരട്ടവേഷത്തിലാണ് അഭിനയിച്ചിരിക്കുന്നത്. ഈ ചലച്ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത് ഇളയരാജയാണ്.ഈ ചിത്രത്തിന് മികച്ച പ്രതികരണമാണ് തിയേറ്ററുകളിൽ ലഭിച്ചത്. കമലിന്റെ ഏറ്റവും മോശം ചിത്രങ്ങളിൽ ഒന്നായി ഇത് കണക്കാക്കപ്പെടുന്നു.
## ഇതിവൃത്തം
ഒരു ജൂനിയർ ആർട്ടിസ്റ്റായ ആനന്ദക്കുട്ടൻ, ചെറുപ്പത്തിലെ തന്നെ ജർമനിയിൽ എത്തപ്പെട്ട തന്റെ ഇളയ സഹോദരൻ ആകാശ് മേനോനെ വീണ്ടും കാണുന്നു. എന്നാൽ ബുദ്ധിസ്ഥിരതയില്ലാത്ത ആകാശിന്റെ പ്രവർത്തികൾ ആനന്ദിന്റെ ജീവിതത്തിൽ പല പ്രയാസങ്ങളും സൃഷ്ടിക്കുകയും അയാൾ സഹോദരനെ വെറുക്കാൻ തുടങ്ങുകയും ചെയ്യുന്നു. എന്നാൽ പതിയെ അയാൾ സഹോദരനുമായി ഒരു ആത്മബന്ധം സ്ഥാപിച്ചെടുക്കുകയും പിരിയാൻ പോലും കഴിയാതെ അവർക്കിടയിൽ സ്നേഹം രൂപപ്പെടുന്നു. എന്നാൽ മനസ്സില്ലാമനസോടെയാണെങ്കിലും അയാൾക്ക് തന്റെ സഹോദരനെ വീണ്ടും പിരിയേണ്ടി വരുന്നു.
## അഭിനേതാക്കൾ
*ദിലീപ് ------ആനന്ദക്കുട്ടൻ/ആകാശ് മേനോൻ
*ഗോപിക
*റോഷൻ ആൻഡ്രൂസ്
*ഇടവേള ബാബു -------സ്പോൺസർ
*കലാശാല ബാബു
*ഫാസിൽ
*സലിം കുമാർ --------ചന്ദ്രൻ
*രേഖ ------ആകാശിന്റെ വളർത്തമ്മ
*സിദ്ദിഖ് ---------ആകാശിന്റെ വളർത്തച്ഛൻ
*വിജി തമ്പി
*വിജീഷ്
*നിമിഷ സുരേഷ് -------ബട്ടർഫ്ലൈ ഗേൾ
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
ബോബി ഫാരൽ

1970കളിലും 1980കളിലും ലോകമെമ്പാടുമുള്ള സംഗീത പ്രേമികളെ ആവേശം കൊള്ളിച്ച യൂറോപ്യൻ സംഗീത വൃന്ദമായിരുന്ന ബോണി എമ്മിലെ ഏക പുരുഷ അംഗമായിരുന്നു ഡച്ച് നർത്തകനായ  ബോബി അൽഫോൺസോ ഫാരൽ എന്ന **ബോബി ഫാരൽ** (ജ:  1949 ഒക്ടോബർ 6– മ: 2010 ഡിസം:30).
ബോബി ഫാരൽ ലെസ്സർ ആന്റിലസ്സിലെ അരുബ ദ്വീപിലാണ് ജനിച്ചത്. 15 വയസ്സുവരെ അവിടെക്കഴിഞ്ഞ ബോബി സ്കൂൾ പഠനത്തിനു ശേഷം 2 വർഷത്തോളം  ഒരു കപ്പൽ ജോലിക്കാരനായും ജോലി നോക്കി.തുടർന്ന് നോർവേയിലേയ്ക്കും  നെതർലന്റ്സിലേയ്ക്കും  പ്രവർത്തനരംഗം മാറ്റി. നെതർലന്റ്സിൽ ഒരു നൃത്തശാലയിൽ ജോലി നോക്കുകയും പിന്നീട് ജർമ്മനിയിൽ മികച്ചഅവസരങ്ങൾക്കു വേണ്ടി ശ്രമിയ്ക്കുകയുണ്ടായി.

ജർമ്മനിയിൽ വച്ചാണ് കലാപരിപാടികളുടെ നിർമ്മാതാവായ ഫ്രാങ്ക് ഫാരിയൻ ബോബിയെ ബോണി എം എന്ന സംഗീത സംഘത്തിനു വേണ്ടി കണ്ടെത്തുന്നത്.ലിസ് മിച്ചൽ, മർസിയ ബാരറ്റ്, മെയ്സി വില്യംസ്, ബോബി ഫാരൽ എന്നിവരായിരുന്നു സംഘത്തിലെ മറ്റംഗങ്ങൾ. 2005 ൽ റോജർ സാഞ്ചസിന്റെ  "ടേൺ ഓൺ മ്യൂസിക്" എന്ന  വീഡിയോചിത്രത്തിലും  ബോബി പ്രകടനം  കാഴ്ചവച്ചിട്ടുണ്ട്.
## സംഭാവനകൾ

**Singles**
* 1982: *പൊലീസി/ എ ഫൂൾ ഇൻ ലവ്*
* 1985: *കിങ് ഓഫ് ഡാന്സിങ് / ഐ സീ യു*
* 1987: *ഹോപ്പാ ഹോപ്പാ / ഹോപ്പ ഹോപ്പ (Instrumental)*
* 1991: *ട്രിബ്യൂട്ട് റ്റു ജോസഫൈൻ ബേക്കർ *
* 2004: *അരൂബൻ സ്റ്റൈൽ ' (Mixes)* S-Cream Featuring Bobby Farrell
* 2006: *ദ് ബമ്പ് ഇ പി*
* 2010: *ബാംബൂ സോങ്ങ്* (Roundhouse Records)

## അവലംബം

വർഗ്ഗം:സംഗീത സംഘങ്ങൾ
വർഗ്ഗം:പോപ്പ് ഗായകർ
വർഗ്ഗം:1949-ൽ ജനിച്ചവർ
വഴുക്കൽ (Julostylis polyandra)

തെക്കെപശ്ചിമഘട്ടതദ്ദേശവാസിയായ ഒരു ചെറിയമരമാണ് **വഴുക്കൽ**. . 12 മീറ്റർ വരെ ഉയരം വയ്ക്കും. 800 - 1200 മീറ്ററിനിടയിലുള്ള നനവാർന്ന നിത്യഹരിതവനങ്ങളുടെ ഓരങ്ങളിൽ കാണുന്നു. അഗസ്ത്യമലയിലും പെരിയാർ പ്രദേശത്തും കാണുന്നു. വംശനാശഭീഷണിയുള്ള മരമാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:കേരളത്തിലെ സസ്യജാലം
കേക്ക്ഏറ്റെ

**കേക്ക്ഏറ്റെ** എന്നത് 40 മുറികളുള്ള ന്യൂയോർക്കിലെ വെസ്റ്ചെസ്റ്റെർ കൌണ്ടിയിൽ സ്ഥിതി ചെയുന്ന ഒരു കൂറ്റൻ ബംഗ്ലാവ് ആണ്. ഇത് നിർമ്മിച്ചത്‌ എണ്ണ വ്യവസായി ആയ ജോൺ ഡി. റോക്ക്ഫെല്ലർ ആണ്. ഈ കൂറ്റൻ ബംഗ്ലാവ് രോക്ക്ഫെല്ലെർ വംശത്തിന്റെ 4 തലമുറകളുടെ വസതി ആയിരുന്നു.

അമേരിക്കയിലെ പ്രശസ്തമായ വൻ സ്വകാര്യ ബംഗ്ലാവുകളിൽ  ഒന്നാണ് ഇത്. ഇത് രൂപകൽപന ചെയ്തത് ചെസ്റ്റർ ഹോംസ് അൽട്രിച്ച്, വില്ല്യംസ് ആദംസ് ദെലാണോ എന്നിവരാണ്‌.

## അവലംബം

വർഗ്ഗം:ന്യൂ യോർക്ക്
കമ്മട്ടിവള്ളി

പശ്ചിമഘട്ടതദ്ദേശവാസിയായ ഒരു വള്ളിച്ചെടിയാണ് **കമ്മട്ടിവള്ളി**. . Kamettia ജനുസിൽ കമ്മട്ടിവള്ളി മാത്രമേ ഉണ്ടായിരുന്നുള്ളൂ എന്നാണ് ഏറെക്കാലം വിചാരിച്ചിരുന്നത്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ലിഡിയ ഡേവിസ്

മാൻ ബുക്കർ ഇന്റർനാഷണൽ പുരസ്‌കാരത്തിന് അർഹയായ അമേരിക്കൻ എഴുത്തുകാരിയും ഫ്രഞ്ച് വിവർത്തകയുമാണ്  **ലിഡിയ ഡേവിസ്** (ജനനം :1947). ചെറുകഥാരംഗത്തെ സമഗ്ര സംഭാവനയ്ക്കാണ് അവാർഡ്.ദ എൻഡ് ഓഫ് ദ സ്റ്റോറി, ദ വെറൈറ്റീസ്സ് ഓഫ് ഡിസ്റ്റർബൻസസ്, എന്നീ കൃതികളാണ് ബുക്കർ ഇന്റർനാഷണൽ പുരസ്കാരത്തിന് അവരെ അർഹയാക്കിയത്. ചെറുകഥ, വിവർത്തനം എന്നീ മേഖലകളിൽ ശ്രദ്ധേയമായ സംഭാവനകൾ നൽകിയ ലിഡിയയുടെ കഥകളിലെ മുഖ്യ ആകർഷണം കാൽപ്പനികതയാണ്.  
## ജീവിതരേഖ
അമേരിക്കയിലെ നോർത്താംപ്റ്റൺ - മസാചുസറ്റ്സിൽ ജനിച്ചു. ന്യൂയോർക്കിൽ താമസിക്കുന്ന ലിഡിയ, ആൽബനി യൂണിവേഴ്‌സിറ്റിയിലെ ക്രിയേറ്റീവ് റൈറ്റിങ് പ്രോഫസറാണ്. ഇവരുടെ പല കഥകളും ഒറ്റവാചകങ്ങളിലുള്ളവയാണ്. മിക്ക കഥകളുടെയും നീളം ഒരു ഖണ്ഡികയിലൊതുങ്ങും. 
## കൃതികൾ
*കാൺട് ആന്റ് വോൺട്' 
*തേർട്ടീന്ത് വുമൺ ആന്റ് അതർ സ്റ്റോറീസ്
*‘ദ് എൻഡ് ഓഫ് ദി സ്‌റ്റോറി'
*'ബ്രെയ്ക്ക് ഇറ്റ് ഡൗൺ '
*'വെറൈറ്റീസ് ഓഫ് ഡിസ്റ്റർബൻസ്'
*ഫ്‌ളേബറുടെ 'മാഡം ബോവറി' (വിവർത്തനം)
*'മാഴ്‌സൽ പ്രൂസ്റ്റിന്റെ 'സ്വാൻസ് വേ' (വിവർത്തനം)
## പുരസ്കാരങ്ങൾ
* 2013 അഞ്ചാമത് മാൻ ബുക്കർ ഇന്റർനാഷണൽ പുരസ്‌കാരം

## അവലംബം

## പുറം കണ്ണികൾ

*''The Coffin Factory'' short story 
*''The Believer'' Interview 
*Samuel Johnson is indignant – TMO meets Lydia Davis 
*Interview @ ''BOMB'' 
*"Q&A with Lydia Davis", ''The Boston Globe'', Kate Bolick, April 29, 2007
*"2007 National Book Award Fiction Finalist Interview With Lydia Davis", ''National Book Foundation'' 
*"Structure Is Structure", ''Poetry Foundation''
*"A Conversation with Lydia Davis", ''Web Del Sol''
*Audio-files @ PENNsound listen to Lydia Davis read from her work
*Author Page at ''Internationales Literatufestival Berlin'' Davis was a Guest of the ILB ( *Internationales Literatufestival Berlin* / Germany   ) in 2001
*"Lydia Davis", ''Penn Sound''

വർഗ്ഗം:1947-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:അമേരിക്കൻ എഴുത്തുകാർ
വർഗ്ഗം:മാൻ ബുക്കർ അന്തർദേശീയ പുരസ്‌കാരത്തിന് അർഹരായവർ
ചിംബോറാസോ അഗ്നിപർവതം

ഇക്വഡോറിലെ ഇപ്പോൾ സജീവമല്ലാത്ത ഒരു അഗ്നിപർവതമാണ് **ചിംബോറാസോ അഗ്നിപർവതം**(). ആന്തിസിലെ കോർഡില്ലേറെ ഓക്സിഡെന്റൽ നിരകളിൽ ഭൂമധ്യരേഖക്ക് സമീപമായി സ്ഥിതിചെയ്യുന്ന ഈ അഗ്നിപർവതം എ.ഡി 550-ൽ സജീവമായിരുന്നു. ചിംബോറാസോയുടെ മേലഗ്രമാണ്‌ ഭൂമിയുടെ ഉപരിതലത്തിൽവെച്ച് കേന്ദ്രത്തിൽ നിന്നും ഉപരിതലത്തിലെ ഏറ്റവും അകലെയുള്ള ഭാഗം, ഭൂമധ്യരേഖ ഭാഗം തള്ളി നിൽക്കുന്നതാണിതിനു കാരണം. ഇക്വഡോറിലെ ഏറ്റവും ഉയരമുള്ള കൊടുമുടിയുമാണിത്.
## അവലംബം


വർഗ്ഗം:ഇക്വഡോറിലെ അഗ്നിപർവ്വതങ്ങൾ
ശ്രേഷ്ഠഭാഷാ പദവി

[thumb|[തരിസാപ്പള്ളി ശാസനങ്ങൾ]]
2000 വർഷത്തിൽ കൂടുതൽ ചരിത്രമുള്ള ഭാഷകൾക്ക് ഇന്ത്യൻ ഭരണകൂടം നൽകുന്ന പ്രത്യേകാംഗീകാരമാണ് **ശ്രേഷ്ഠഭാഷാപദവി** (Classical Language Status).

## ശ്രേഷ്ഠഭാഷകളായി തിരഞ്ഞെടുക്കപ്പെട്ടവ
* തമിഴ് (2004)
* സംസ്കൃതം (2005)
* തെലുങ്ക് (2008)
* കന്നട (2008)
* മലയാളം (2013)
* ഒഡിയ (2014) 
* ആസാമീസ് (2024)
* മറാത്തി (2024)
* പാലി (2024)
* പ്രാകൃത് (2024)
* ബംഗാളി (2024) എന്നീ ഭാഷകളാണ് ഇതുവരെ ശ്രേഷ്ഠഭാഷകളായി അംഗീകരിക്കപ്പെട്ടവ.

## മലയാളത്തിന്റെ തിരഞ്ഞെടുപ്പ്
2013 മേയ് 23-നു ചേർന്ന കേന്ദ്രമന്ത്രിസഭായോഗമാണ് മലയാളത്തെ ശ്രേഷ്ഠഭാഷയായി അംഗീകരിച്ചത്. ഇതിനു മുൻപ് സാഹിത്യ അക്കാദമിയുടെ ഉപസമിതി മലയാളത്തിന് 2000 വർഷം പഴക്കമില്ല എന്ന കാരണം ചൂണ്ടിക്കാട്ടി ശ്രേഷ്ഠഭാഷാപദവി നിരസിച്ചിരുന്നു. പിന്നീട് കേരളം 2000 വർഷത്തെ കാലപ്പഴക്കം തെളിയിക്കുകയായിരുന്നു. 2012 ഡിസംബർ 19-ന് കേന്ദ്രസാഹിത്യ അക്കാദമിയുടെ ഭാഷാവിദഗ്ദ്ധ സമിതി മലയാളത്തിന് ശ്രേഷ്ഠഭാഷാപദവി നൽകുന്നത് അംഗീകരിച്ചിരുന്നു. 

## ഇതും കാണുക
* മലയാളം
* തമിഴ്
* സംസ്കൃതം
* തെലുങ്ക്
* കന്നട
* ഒഡിയ

## അവലംബം

വർഗ്ഗം:ഭാഷകൾ
വർഗ്ഗം:ഇന്ത്യയിലെ ശ്രേഷ്ഠഭാഷകൾ
ബാംബൂ ബോയ്സ്

അലി അക്ബറിന്റെ സംവിധാനത്തിൽ 2002ൽ പുറത്തിറങ്ങിയ ഒരു ഹാസ്യ ചലച്ചിത്രമാണ് **ബാംബൂ ബോയ്സ്**. കലാഭവൻ മണി, കൊച്ചിൻ ഹനീഫ, ഹരിശ്രീ അശോകൻ, സലിം കുമാർ,നാദിർഷ,ജഗതി ശ്രീകുമാർ,കലാഭവൻ ഷാജോൺ തുടങ്ങിയവർ പ്രധാന വേഷങ്ങളിൽ അഭിനയിച്ചിരിക്കുന്ന ഈ ചിത്രം നിർമിച്ചിരിക്കുന്നത് വി.എച്ച്.എം. റഫീഖാണ്. ഈ ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത് തേജാണ്.

## അഭിനേതാക്കൾ
*കലാഭവൻ മണി ---------ഒലാംഗ
*ഹരിശ്രീ അശോകൻ -------നക്കി
*കൊച്ചിൻ ഹനീഫ ---------മക്കു
*സലിം കുമാർ -----------ചാമ്പ
*നാദിർഷ --------വെളുമ്പൻ
*ജഗതി ശ്രീകുമാർ ---------വർക്കി
*കലാഭവൻ ഷാജോൺ --------- ജഗൻ
*മാമുക്കോയ --------ഹരിതകുമാരിയുടെ അച്ഛൻ
*ബിന്ദു പണിക്കർ --------ഹരിതകുമാരി
*സാജൻ പള്ളുരുത്തി
*പ്രിയദർശിനി
*അർച്ചന റെഡ്ഡി

## ബോക്സ് ഓഫീസ്
വാണിജ്യപരമായി ഈ ചിത്രം മികച്ച വിജയവും കൈവരിച്ചു.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അലി അക്ബർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ
സമാന്തരമിഥ്യായന്ത്രം

പല ഇനത്തിലും തരത്തിലുമുള്ള ഒന്നിലധികം കമ്പ്യൂട്ടറുകളുടെ ക്രിയാശക്തി ഒരുമിച്ചുചേർത്ത്,നെറ്റ്വർക്ക് അധിഷ്ഠിതമായ സോഫ്റ്റ്‌വെയർ വഴി അവയിലെല്ലാം ഒരേ സമയത്തു നടത്താവുന്ന സമാന്തരപ്രക്രിയകളിലൂടെ രൂപീകരിച്ച ഒരു അവാസ്തവിക സൂപ്പർകമ്പ്യൂട്ടർ  ആണു് **സമാന്തര മിഥ്യായന്ത്രം** (Parallel Virtual Machine (PVM)).

ഈ സംവിധാനത്തിലെ അംഗങ്ങളായ കമ്പ്യൂട്ടറുകൾ യുണിക്സ്, വിൻഡോസ്, ആൻഡ്രോയ്ഡ് തുടങ്ങി വിവിധ ഓപ്പറേറ്റിങ്ങ് സിസ്റ്റങ്ങളിലാവാം പ്രവർത്തിക്കുന്നതു്. എങ്കിൽപ്പോലും, ഓരോ ഓപ്പറേറ്റിങ്ങ് സിസ്റ്റത്തിലേയും ഏറ്റവും നല്ല സൗകര്യങ്ങളും മേന്മകളും മുതലാക്കി അതെല്ലാം ഒന്നിച്ചുചേർത്തു് പരമാവധി ക്ഷമതയും വേഗതയുമുള്ള ഉത്തരങ്ങളും തീരുമാനങ്ങളും കൈവരിക്കാനാവും. ഈ തരം മിഥ്യാസംയോജനസംവിധാനത്തിനു് ഉപയോഗിക്കുന്ന സോഫ്റ്റ്‌വെയറുകൾ പൊതുവേ ഉയർന്ന ജംഗമശേഷി (highly portable) ഉള്ളവയാണു്.

വർഗ്ഗം:സമാന്തര കമ്പ്യൂട്ടിങ്ങ്
ഡി. തങ്കപ്പൻ നായർ

പ്രശസ്ത ഭാഷാ പണ്ഡിതനും വിവർത്തകനുമാണ് **ഡി. തങ്കപ്പൻ നായർ** (ജനനം : 1932). പ്രഥമ വിവർത്തകരത്‌നം പുരസ്‌കാരം നേടി. കുറ്റവും ശിക്ഷയും, അവസാനത്തെ മോഹികൻ , അന്ന കരെനീന, അമ്മ, പാവങ്ങൾ , യുദ്ധവും സമാധാനവും , തൗസന്റ് ലീഗ്‌സ് അണ്ടർ ദി സീ തുടങ്ങി വിശ്വസാഹിത്യത്തിലെ ക്ലാസിക്ക് രചനകളെല്ലാം  മലയാളത്തിൽ പുനരാഖ്യാനം ചെയ്ത് പ്രസിദ്ധീകരിച്ചിട്ടുണ്ട്.
## ജീവിതരേഖ
തിരുവനന്തപുരത്താണ് ഡി.തങ്കപ്പൻ നായർ ജനിച്ചത്. മാവേലിക്കര ബിഷപ്പ് മൂർ കോളജ് ഹിന്ദി വിഭാഗം തലവനായി വിരമിച്ചു.
*ഗുരു സമക്ഷം ഒരു ഹിമാലയൻ യോഗിയുടെ ആത്മകഥ
*ഹൃദയകമലത്തിലെ രത്നം 
*ഋഷിശ്വരന്മാരുടെ ദിവ്യദർശനം 
## പുരസ്കാരങ്ങൾ
*വിവർത്തകരത്‌നം പുരസ്‌കാരം (സംസ്ഥാന സർക്കാറിന്റെ സാംസ്‌കാരിക വിനിമയ സ്ഥാപനമായ ഭാരത് ഭവൻ നൽകുന്നത്)
## അവലംബം


വർഗ്ഗം:1932-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളം വിവർത്തകർ
മൈക്കിൾ ആറാട്ടുകുളം

ആലപ്പുഴ രൂപതയുടെ പ്രഥമ മെത്രാൻ ആയിരുന്നു, **ഡോ. മൈക്കിൾ ആറാട്ടുകുളം** (ഏപ്രിൽ 17, 1910 – മാർച്ച് 20, 1995).

## ജീവിത രേഖ
ആലപ്പുഴ ജില്ലയിലെ ചേർത്തല താലൂക്കിൽ അർത്തുങ്കലിനടുത്തുള്ള ചേന്നവേലി ഗ്രാമത്തിൽ ആറാട്ടുകുളം ആൻഡ്രൂസിൻറേയും റോസമ്മയുടേയും പുത്രനായി 1910 ഏപ്രിൽ 17നു ജനിച്ചു.

## അവലംബം

വർഗ്ഗം:ലത്തീൻ കത്തോലിക്കാ സഭയിലെ മെത്രാന്മാർ
വർഗ്ഗം:ക്രൈസ്തവം - അപൂർണ്ണലേഖനങ്ങൾ
വർഗ്ഗം:ചിത്രം ആവശ്യമുള്ള ലേഖനങ്ങൾ
വർഗ്ഗം:1910-ൽ ജനിച്ചവർ
വർഗ്ഗം:കേരളത്തിലെ ലത്തീൻ കത്തോലിക്കാ മേൽപ്പട്ടക്കാർ
ഓമനക്കുട്ടൻ (ചലച്ചിത്രം)

1964-ൽ പുറത്തിറത്തിറങ്ങിയ മലയാളചലച്ചിത്രമാണ് **ഓമനക്കുട്ടൻ**.  കൈരളീ പ്രൊഡക്ഷൻസിന്റെ ബാനറിൽ പി.കെ. കൈമൾ ന്യൂട്ടോൺ, നെപ്ട്യൂൺ എന്നീ സ്റ്റുഡിയോകളി വച്ചു നിർമിച്ച ഈ ചിത്രം തകഴിയുടെ കഥയെ ആസ്പദമാക്കി തയ്യാറാക്കിയതാണ്.  തിരുമേനി പിക്ചേഴ്സാണ് ചിത്രത്തിന്റെ വിതരണം നടത്തിയത്.  ഈ ചിത്രം1964 ഒക്ടോബർ 8-ന് പ്രദർശനം തുടങ്ങി.

## അഭിനേതാക്കൾ
*സത്യൻ
*തിക്കുറിശ്ശി
*ടി.കെ. ബാലചന്ദ്രൻ
*എസ്.പി. പിള്ള
*അംബിക
*അടൂർ പങ്കജം
*സുകുമാരി
*പങ്കജവല്ലി

## പിന്നണിഗായകർ
*എ.എം. രാജ
*എ.പി. കോമള
*കെ.പി. ഉദയഭാനു
*പി. ലീല
*പി. സുശീല
*രേണുക

## അണിയറപ്രവർത്തകർ
*സംവിധാനം - കെ.എസ്. സേതുമാധവൻ
*കഥാരചന - തകഴി ശിവശങ്കരപ്പിള്ള
*തിരക്കഥ, സംഭാഷണം - തൊപ്പിൽ ഭാസി
*ഗാനരചന - വയലാർ രാമവർമ
*സംഗീതസംവിധാനം - പറവൂർ ദേവരാജൻ

## അവലംബം

## പുറത്തേക്കുള്ള കണ്ണികൾ
ഇന്റനെറ്റ് മൂവി ഡേറ്റാ ബേസിൽ നിന്ന് ഓമനക്കുട്ടൻ

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:തകഴി കഥയെഴുതിയ ചലച്ചിത്രങ്ങൾ
ടി.കെ. ജോൺ

നാടക നടൻ, സംവിധായകൻ, സംഘാടകൻ എന്നീ നിലകളിലെല്ലാം പ്രമുഖനായിരുന്നു **ടി.കെ. ജോൺ** (2017 ജൂൺ 11 - 1938) എന്ന ടി.കെ. ജോൺ മാളവിക. വൈക്കം മാളവിക എന്ന പേരിൽ നാടക സമിതി നടത്തി. അനായാസമായ സംഭാഷണശൈലിയും രംഗചലനങ്ങളുമാണ് ടി.കെ. ജോണിനെ മറ്റു നടന്മാരിൽനിന്നും വ്യത്യസ്തനാക്കുന്നത്.

## ജീവിതരേഖ
കോട്ടയം ചെമ്മനത്തുകര തുരുത്തിക്കര വീട്ടിൽ ജനിച്ചു. കാളിദാസ കലാകേന്ദ്രത്തിന്റെ ആദ്യനാടകമായ ഡോക്ടറിൽ പ്രധാന കഥാപാത്രമായ ഡോക്ടറായി വേഷമിട്ട് രംഗത്തെത്തി. ഒ. മാധവൻ, പി.ജെ. ആന്റണി, തിലകൻ, കെ.പി. ഉമ്മർ, മണവാളൻ ജോസഫ് എന്നിവർക്കൊപ്പം നാടകരംഗത്ത് സജീവമായി. കായംകുളം പീപ്പിൾസ്, ആറ്റിങ്ങൽ ദേശാഭിമാനി, കോട്ടയം നാഷണൽ, വൈക്കം ഗീതാഞ്ജലി, തുടങ്ങിയ നാടക സമിതികളിൽ പ്രവർത്തിച്ചു.  പിന്നീട് വൈക്കം കേന്ദ്രമാക്കി മാളവിക തിയറ്റേഴ്‌സ് ആരംഭിച്ചു. ആദ്യനാടകമായ 'വെളിച്ചമേ നയിച്ചാലും' മുതൽ  നാൽപ്പതോളം നാടകങ്ങൾ സംവിധാനം ചെയ്യുകയും പ്രധാന വേഷത്തിൽ അഭിനയിക്കുകയും ചെയ്തു. കന്മദം, മണിയറക്കള്ളൻ, വജ്രം, അരയന്നങ്ങളുടെ വീട് തുടങ്ങിയ സിനിമകളിലും ജോൺ അഭിനയിച്ചു. 

വാർധക്യസഹജമായ അസുഖങ്ങളെ തുടർന്ന് 2017 ജൂൺ 11-ന് അന്തരിച്ചു.

## അഭിനയിച്ച പ്രധാന നാടകങ്ങൾ
*ആത്മബലി (എൻ.എൻ. പിള്ള)
* അൾത്താര (പൊൻകുന്നം വർക്കി)
* ജനനീ ജന്മഭൂമി (വൈക്കം)
*കടൽപ്പാലം (കെ.ടി. മുഹമ്മദ്)
* മുത്തുച്ചിപ്പി (കാളിദാസകലാകേന്ദ്രം)
*തപസ്സ് (സി.ജി. ഗോപിനാഥൻ)
*കുരുതിക്കളം (സി.ജി. ഗോപിനാഥൻ)
*ബ്രഹ്മാസ്ത്രം(സി.ജി. ഗോപിനാഥൻ)
* മോചനം നാളെ (ആറ്റിങ്ങൽ ദേശാഭിമാനി)
*അഗ്‌നിപുത്രി (എസ്.എൽ. പുരം)
*സത്രം (എസ്.എൽ. പുരം)

## പുരസ്കാരങ്ങൾ
*എസ്.എൽ.പുരം സദാനന്ദൻ പുരസ്‌കാരം (സംസ്ഥാന സർക്കാർ)
*കേരള സംഗീത നാടക അക്കാദമി ഫെല്ലോഷിപ്പ്
*ഗുരുപൂജ പുരസ്‌കാരം(രണ്ട് പ്രാവശ്യം)
*ആർട്ടിസ്റ്റ് കേശവൻപുരസ്‌കാരം

## അവലംബം


വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:എസ്.എൽ.പുരം സദാനന്ദൻ പുരസ്‌കാരം ലഭിച്ചവർ
വർഗ്ഗം:മലയാളനാടകനടന്മാർ
വർഗ്ഗം:മലയാളനാടക സംവിധായകർ
വ്യാപാരശിഷ്ടം

ഒരു രാജ്യം ഒരു വർഷം മറ്റ് രാഷ്ട്രങ്ങളുമായി നടത്തിയ ദൃശ്യകയറ്റുമതിയുടെയും ദൃശ്യഇറക്കുമതിയുടെയും മൂല്യങ്ങൾ തമ്മിലുള്ള വ്യത്യാസത്തെയാണ് **വ്യാപാരശിഷ്ടം** അഥവാ **ബാലൻസ് ഓഫ് ട്രേഡ്** എന്ന് പറയുന്നത്. ദൃശ്യ കയറ്റുമതി, ദൃശ്യ ഇറക്കുമതി എന്നതുകൊണ്ട് ഉദ്ദേശിക്കുന്നത്, സാധനങ്ങളുടെ മാത്രം ക്രയ-വിക്രയങ്ങളാണ്. സേവനങ്ങൾ ദൃശ്യ ഘടകങ്ങളിൽ ഉൾപ്പെടുന്നില്ല, അതിനാൽ വ്യാപാരശിഷ്ടത്തിൽ സേവനങ്ങളുടെ മൂല്യം ഉൾപ്പെടുന്നില്ല. വ്യാപാരശിഷ്ടം മിച്ചമോ, കമ്മിയോ ആകാം. 

## വ്യാപാരമിച്ചം
ഒരു രാജ്യത്തെ ദൃശ്യകയറ്റുമതിയുടെ മൂല്യം ദൃശ്യഇറക്കുമതിയുടെ മൂല്യത്തെക്കാൾ കൂടുതലാണെങ്കിൽ അവിടെ വ്യാപാരമിച്ചം (ട്രേഡ് സർപ്ലസ്) ആണ് ഉണ്ടാകുന്നത്. ഇത്തരം സന്ദർഭങ്ങളിൽ വ്യാപാരശിഷ്ടം ആ രാജ്യത്തിന് അനുകൂലമാണെന്ന് പറയാം.
## വ്യാപാരകമ്മി
ഒരു രാജ്യത്തെ ദൃശ്യഇറക്കുമതിയുടെ മൂല്യം ദൃശ്യകയറ്റുമതിയുടെ മൂല്യത്തെക്കാൾ കൂടുതലാണെങ്കിൽ അവിടെ വ്യാപാരകമ്മി (ട്രേഡ് ഡെഫിസിറ്റ്) ആണ് ഉണ്ടാകുന്നത്. ഈ സന്ദർഭത്തിൽ വ്യാപാരശിഷ്ടം ആ രാജ്യത്തിന് പ്രതികൂലമാണ്.

## അവലംബം

വർഗ്ഗം:സ്ഥൂലസാമ്പത്തികശാസ്ത്രം
വർഗ്ഗം:അന്താരാഷ്ട്ര വ്യാപാരം
വർഗ്ഗം:അന്താരാഷ്ട്ര ബന്ധങ്ങൾ
വേണു (കാർട്ടൂണിസ്റ്റ്)

ഒരു കാർട്ടൂണിസ്റ്റും പംക്തി എഴുത്തുകാരനും പെയ്ന്ററും ദ്വിമാന ചിത്രകാരനുമാണ് **വേണു**. മുഴുവൻ പേര് വേണുഗോപാൽ. (ജനനം:21 ഏപ്രിൽ 1954).

## ജീവിതം
ജനാർദ്ദനന്റെയും പങ്കജാക്ഷിയുടേയും മകനായി 1954 ഏപ്രിൽ 21 ന് കോട്ടയം ജില്ലയിലെ മടപ്പള്ളിയിൽ ജനനം. സ്കൂൾ പഠനത്തിനു ശേഷം വരയിലും ചിത്ര രചനയിലും പഠനം നടത്തി. ബാല പ്രസിദ്ധീകരണങ്ങളായ ബാലരമ, ബാലഭൂമി എന്നിവയക്ക് വേണ്ടി ചിത്രങ്ങൾ വർച്ചു. ആദ്യം മനോരമ ദിനപത്രത്തിലും പിന്നീട് മാധ്യമം പത്രത്തിലും കാർട്ടൂണിസ്റ്റായി ജോലിനോക്കി.  കാർട്ടൂണുകൾക്ക് പുറമെ രാഷ്ട്രീയ ആക്ഷേപ ഹാസ്യങ്ങൾക്കും ഹാസ കഥകൾക്കും വേണ്ടി വരക്കാറുണ്ട്. മനോരമ, മാതൃഭൂമി,മാധ്യമം,ദേശാഭിമാനി എന്നീ  പത്രങ്ങളിൽ വേണുവിന്റെ സൃഷ്ടികൾ പ്രസിദ്ധീകരിച്ചു വരുന്നു. സെൻ ഫീച്ചേഴ്സ് സിൻഡിക്കേറ്റാണ് വേണുവിന്റെ സൃഷ്ടികൾ വിതരണം ചെയ്യുന്നത്.

## അവലംബം